text:
Pati a shawa lam yan sharin achyin galo shatup mu hpaji san htan(5)
党的群众路线教育实践活动知识问答(五)
19,Nambat lahkong hpung ni a sharin achyin galo shatup mu lit a lajin lam hpe gara hku magara gaja na?
Htan: Pati a nambat 18, ningdo 18 nambat 3 lang hkrumra zuphpong hte dinghkung mu madu Si Jin Hpyin a mungga ahkyak ni hpe kangka ai hte sharin la nhtom, “Jamna yo, bu hpun jahkrak, hgashin jasan, ana tsi kau”Nga ai lajin lam ko hkan nna, tara shaja, ladat gaja la shapro, asat tara shaja, ahkyak myit mang masa hte shabung yu, pati a asat tara, shawa masha a myit lu lam ni hte shabung yu rai,“Jamna yo ai zon shara magup yo yu”,myit jasat ra gadon ai“ Mohpyi”hpe lai kau, “Ron lai 4”jahten shaza hkra ai lam tsepkop shamyit kau rai, matsat shabat re aron alai ni gashin gamun jasan kau nhtom, shawa masha a mu lam hpe ahkyak shatai rai nna, myit jasat lam grau tso ai madang de shalung dat rai na.
20,Nambat lahkong hpung sharin achyin galo shatup ai hta, laksan re sharin achyin lam hpe gara hku woi galo sa wa na?
Htan: Sharin achyin na yo shada lam shong do masta da na, sharin lom na masha, sharin na aten ahkying, sharin na lachyum madung hte sharin ai htom na yi-ngam nsi ni “Mu lam 4 jahkrum da”ra nga ai. Madung hpe ton, shawa masha a myit lu lam, laksan hku nna woion ganbu ni rau jom sharin achyin la rai na. Pati rapdo(Pati hpung)ni grit htum laksan zuphpong galang jom hpong ra ai, pati lakying ni grit htum laksan sharin achyin hpong galang jom galo ra ai, rung dap ni grit htum pati hpung masha ni rau jom gahkyin nhtom sharin hpong galo ra ai.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


c: text/html

text:
Yehowa Sakse Ni Hpa Majaw Easter Poi N-galaw Ai Kun?
Chyena shut ai lam ni
Shadu ai lam: Yehowa Sakse Ni gaw, Hkristan n re ai majaw Easter poi n-galaw ai re.
Teng man ai lam: Yesu Hkristu gaw, anhte a matu Hkye Hkrang La Ai Madu re ngu anhte kam ai. Yesu a “
hkang hta hkan nang lu” na matu, dang lu ai daram anhte shakut ai.
Shadu ai lam: Yesu si ai kaw na bai hkrung ai ngu, Yehowa Sakse Ni n kam ai.
Teng man ai lam: Yesu bai hkrung rawt ai hpe anhte kam ai. Dai gaw, hkristan makam masham a matu, madung lam langai re ngu hkap la nna, hkaw tsun bungli hta mung, ahkyak shatai nna tsun dan ga ai.
Shadu ai lam: Sakse hpung na ma ni, Easter poi kaw na ngwi pyaw lam n hkam sha nga ai hpe shanhte a kanu kawa ni hpa zawn n nawn ma ai.
Teng man ai lam: Anhte a ma ni hpe anhte grai tsawra ga ai. Shanhte hpe shaman shakyang ya na hte ngwi pyaw lam lu na matu, dang lu ai daram shakut ga ai.
Yehowa Sakse Ni Hpa Majaw Easter Poi N-galaw Ai Kun?
Easter poi gaw, Chyum Laika hta madung da ai poi n re.
Yesu gaw bai hkrung rawt ai nhtoi hpe n re ai sha, shi si ai nhtoi hpe myit dum na matu tsun da ai. Anhte ni gaw shaning shagu, Chyum Laika a shata hti laika hte maren, Yesu si ai hpe myit dum poi galaw ai.
—Luka 22:19, 20.
Easter poi htung lai ni gaw, moi prat na myu nli kaja ai hte seng ai nawku htung ni kaw na yu hkrat wa ai. Dai majaw, Karai Kasang hkap la na n re ngu anhte kam ai. Karai Kasang gaw, “
shi hpe hkrai daw jau” na matu anhte hpe hpyi shawn da ai. Shi n ra ai htung lai ni lawm ai nawku lam hpe nhkap la ai.
—Luka 4:8; 1 Hkawhkam 18:21.
Easter poi n-galaw na matu daw dan ai gaw, Chyum Laika hta madung la da ai ngu anhte kam ai. Masha a htung lai ni hpe hkan na malai, “
hpaji madung hte chye ginghka ai myit rawng” na matu Chyum Laika hta tsun da ai. (Ga Shagawp 3:21; Mahte 15:3) Easter poi hte seng nna kaga masha ni san wa yang, anhte a kam sham lam hpe tsun dan ai. Raitim, Easter poi galaw na matu, kaga masha ni lata la ai hpe, n-gawn nsawn n di ai.

robotstxt: allowed

filter: keep


text:
Sumla shiga
图片新闻
时间:2015-02-05 15:33:34 来源:德宏团结报
Shata 2 pro 3 ya jahpot grai jau ko nna, Lengho ginwang Shauchang ginwang do Shiaigyo gahtong na hpaji sharin go ko masha grai zup nga ma ai. Dai go hkaimu masha ni mungdo hko shabra dap na mu htam masha ni 《Dinghkung mu madu Si Gyin Hpyin Yinnan ko wa yu gawan hkom ai shaloi hko tsun ai ahkyak mungga》 tsun yan dan ai hpe sa madat la na hku rai nga ai. Sumla ko madun ai go Mugdo hko shabra dap dap up Li Yen Lan mungga lachyum tsun yan dan nga ai.
Shata 2 pro 3 ya jahpot hkying 8 manit 25 daram hta, Shuili ko nna Wandin de wa ai modo lam ko manam hto modo Yin M26385 hte rung rai hto modo Yin N21610 adot hkat nna masha marai 5 si hkrum mat nga ai. Ndai go Lu Wu San, Ma Mun re ni tsirung ko hkala hkrum ai masha hpe sa yu gawan ma ai re.
Shata 1 nhtoi 31 ya shani, Yinnan dakkasu jong laksan hkai nmai dup ginrat yu jep hpung ni anhte mungdo ko la-mu hpun hkai sa wa ai mu lam ni wa jep yu hkom ma ai. Ndai go yu jep hpung ni Mangshi Sishan ginwang do Loila gahtong ni a la-mu hpun hkai shara ko wa jep dup hkom nga ma ai re.
2014 ning hta anhte mungdo na hkai nmai tu gaja dik nga ai. Ndai go Shuili myu na tu gaja tsom dik ai manam pyo malut rai nga ai.


text:
WUNPONG》E BAI HKRUM GA
再见,《文蚌》
Hpan Ja
1987 ning shata 7 pro 1 ya shani ko nna《Wunpong》laika ka shinggyin bungli sa galo ai rai yang, dai ten na laika hkrang ngau ni ganoi ma hkra ngu na go, ga shagop rai yang "ga shagop", "majan" rai yang "majan", sumrai rai yang "sumrai", maumui rai yang "maumui", mani hpa rai yang "mani hpa", nchyun rai yang "nchyun" ngu ai laika hkrang mying sha ka dat ai hkrai no lo ai. Mying n lu ai laika dai ni hpe atsom sha hti sharai yu nna, ga bo bang la rai gram sharai dat ya ai hkrai re.
Laika hkrang mying pyi rai n chye shamying at ai majo, laika ka sara ni a ka shalat madang lawan rot jat wa na matu, asuya ko gumhpro hpyi la nna hpo ai sharin hpong go, Hkunmyin ko 45 ya, hpyinyang ko 15 ya, Hpuntai yang ko laban bat mi, Nshon ginwang Chinzi ko laban bat mi, Mangshi ko go masum ning du yang galang lang woi hpo nna, ya go laika ka sara ni tinang ka ai laika hkrang ngau hpe, ga bo (laika mying) shamying la nna ka na chye wa gajang nna, ka sara lo malo go mungdan, mungdo gaba, madu up hkang mungdo hkan mying dan hkung wa gajang sai. dai majo Jinghpo Wunpong myu ni a ka shalat madang go, ninggam gaba langai hta lu tsap sai ngu tsun lu sai hku re.
Ndum ai zon nga yang《Wunpong》 lit hkam mu madu galo ai 27 ning tup rai sai, 《Wunpong》 laika gram sharai shalat lam hta shut shai shara nga yang, Wunpong sha ni a kunghpan hpaji ka shalat lam go, do hkrong lang nna hka rap ai hpa re hkying ten na mu re ngu, mara ro ya na hpe kam ai. 《Wunpong》galu gaba wa sai hte maren, Hpan Ja mung hkring sa ten du sai,《Wunpong》mu madu lit go 2014 ning shata 8 pro 1 ya shani ko nna, Bok Tong hpe ro matut ya sai. Laika ka sara ni yong sara ma Bok Tong hpe dingyang madi shado let, ngai hte mung 《Wunpong》laika buk hta ya sha ya sha bai hkrum hkrum rai nga ngu, manga yunglat hte shakram dat nngai oi!
JINGHPO LAIKA
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
MIWA MUNG MUNGCHYING SHA GUMSAN MUNGDAN NUMWON NUMLA UPADI(2)
新婚姻法(2)
时间:2014-06-30 00:00:00 来源:德宏团结报
DO GABA 2: HKUNGRAN LAM
No5: hkungran hkat na rai yang, num la lahkong maga myit hkrang ra ai,lahkong yan shada dip shagui shing nrai kaga masha wa e je hpre ai lam nmai galo na.
No6: hkungran asak go la ni gaji htum 22 ning nhpring yang nmai hkungran ai, num ni sak gaji htum 20 ning nhpring yang nmai hkungran ai.Hkungran asak hte ma shaprat ten hpang jahkrat ai lam hpe myit n-gun jo ra ai.
No7: Lawu de na zon re masa byin pru yang, nmai hkungran na:
(1) Ru sai ni hkat ai hte ban 3 laman hta ru sai ni hkat ai ni rai na.
(2) Tsi hpaji hku nna nmai hkungran ai ngu ai ana lu masha ni rai na.
No8: Hkungran hpyishon ai num la lahkong yan madu nan num won num la jahpan ka matsing rung de hkungran lakmat sa galo la ra na.
Ndai ubadi tara hta dodan da ai lam hte htuk hko ai hpe hkungran lakmat galo ya na. Hkungran lakmat lu la ai ko nna go madu jan madu wa mai son sai. Hkungran lakmat nla ai shong hkungran kau ai ni hkungran lakmat sa nhtang galo la ra na.
No9: Hkungran lakmat galo la ai hpang go num la lahkong maga tsun gadi da ai ga ko hkan nna num jan go la maga de na nta masha mai ngu sai, bai la wa mung num maga na nta masha mai son sai.
No10: Lawu de na zon re masa byin ai lam hpoe, tara n shang ai num won num la mai ngu ai:
(1) Num gahtap la num gahtap wa re ni hpe rai na.
(2) N mai hkungran hkat ai ngu nna htim jep da ai ni hpe rai na.
(3) Rai nhkungran ai shong e tsi hpaji hta nmai hkungran hkat ai ngu ai ana lu masha, hkungran ai hpang mung ana rai nlu tsi shamai kau ai ni hpe rai na.
(4) Tara hta dodan da ai hkungran asak rai ndu ai ni hpe rai na.
No11: Dip shagui jahkrit nna hkungran ai lam hpe dip shagui hkrum ai maga na ni num won num la jahpan ka matsing rung dap shing nrai mungchying sha tara shen rung de madu jan madu wa mying mai sa hprat kau mai ai. Dip shagui hkrum ai maga na ni madu jan madu wa mying hprat kau na hku hpyishon ai lam hpe, hkungran jahpan ka matsing ai shani ko nna laning mi laman hta tsun shapro na. Masha a hkom sa myit shadang ahko ahkang hpe ntara ai hku tek shingdang hkrum ai maga na ni mayo htinggo mying hprat kau na hku hpyishon mayu yang, masha hkum myit shadang ahko ahkang lam nhtang shabai ai shani ko nna laning mi laman hta tsun shapro ra ai.
No12: Tara nshang ai shing nrai shabai kau sai mayo htinggo go,hkungran ai shani ko nna mayo htinggo nson ya nga ai.Mu byin masha mung madu jan madu wa lu ging ai ahko ahkang hte lit nlu ai.Rau jom nga sha ai laman hta lu tam ai sut rai ni hpe go mu byin masha yan shada jom bong jahkrup nna hparan lajang na.Nlu bong jahkrup hkat ai shaloi,mungchying sha tara shen rung ni ko nna mara nlu ai maga na ni hpe garum ai tara maka hta hkan nna dodan shakre ya na.Num gahtap la num gahtap wa nna upadi tara nshang ai hku kun dinghku de sha ai laman hta lu tam la ai sut rai ni hpe hparan lajang ya yang,upadi tara shang ai mu byin masha ni a sut rai ahko ahkang hpe nmai shanyen hkra na.Mu byin masha shaprat ai ma hpe go, upadi tara ndai hta na ganu gawa gasha ni hte seng ai dadan lam ko hkan nna hparan lajang ya na.


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
LAM
2014-02-24路
Nta shachya na Ngai nnan hkom sharin ai lam, Dumpyang rai mare shingnom de hprang Rot nna galau to, Galau to nna bai rot, Nu a tsang rang myit mung nang Lam ndai wa, Ngai hpe masha a nga pra lam de bai sa dat sai Masha a nga pra lam du j
-
GAYA TSING
2014-02-24含羞草
Ahtu hkra n mai ai gaya tsing, Gadai n hkra yang go tu tim ding Nam lim tsing tsing tsip hta go bai tu ra, Raitim ahtu hkra ai go bai n hkam ja Gatsi bungli bung wa shagu, Shi hkrai nyip mat let tu gangu Laru nbung hkoi mat jang, Ading j
-
KRU MAJAN
2014-02-24星星
Htoi tu gabrim hto shagan, Shingteng amying kru majan Gaji la tim yu yang dan, Myit hkrum ai hte shanhte wan Nang shong ngai hpang mung n nga, Rap rap ra ra shong de sa Gabu gara shong de rot, Bandung ton let lahkam htot Oh, pyo dik mat
-
GUMRONG AI WA
2014-02-24骄傲的你
Gumrong ai ni a lam, Jat ai hpaji n lu tam, Hpaji jat na ra yang go, Manang hpe hkum n ko, Gumrong gumra rai, Manang e hkrai tsun gajai, Sharo myi man man, Mano manang nang hpe tsan, Gumrong gumtong rai mat jang, Dingman ai lam nang n hkom
-
GADAI A NSEN
2014-02-24谁的呼唤声
U lat hpunggam goi, Somrom ninghtoi htoi, Map map ningsin mung hkoi ra ai Rot su, rot su, shayi hkon sek, Rot su, rot su, shadang brang zet Ndai go gadai a nsen? Ndai go chyinghkai nu a shadum nsen, Chyinghkai wa a jasu nsen Ubyit utsa s
-
CHYINGHKAI NU A LIT
2014-02-24母亲
1 Chyinghkai nu ngu ai shingteng amying ngai lu ni ai Chyinghkai nu, Aga! Gaya na zon she no nga ai wa! Ngai a hkon ram prat pyi rai n wai ai zon she nga yang, Chyinghkai nu wa atai mat nngai go! Shoi! Hpa gaya na lo e, Ngai a lahpyen na n
-
BRANG YAN HKON A MALAI
2014-02-24我的亲人
Mungkan ntsa na, Nampu nampan wa, Hkon a hpro malai, Brang go numroi gatnyen tai, Hkon ko pyen du chyai Nampu nampan pu gala, Numroi gatnyen dung jahta; Nampu nampan pu ganggat, Numroi gatnyen du ningdat; Hpro tsom nampan sangot wai, Brang
-
Sumru kam ai wa
2014-02-24善于思考的人
Sumru kam ai wa, Galo ai lam gaja Ga lahkun mi raitim, Sumru yu n sim Ga gaja mahka hkop Myit su lam shagu nop Galo masa dat n shut, Kam sham lam n ginlut Mano manang hte ganon chye, Hpaji kunghpan lam mung le Manang hpe hkrit hkungga,
-
SHAPRAT WA A ASAK HPE DEP NA GADE N RA SAI
2014-02-24希望不在遥远
Oh, madu a pyo lam sha gadai n len nga, Hpang hkrat lailen mahkra hpe koi gam kau ra sa Gyithta nsen hpe hkum len nga, Cha cha kia nna myit hkum hten za Aten ahkying hka lui ai zon lai she lai, Lai mat wa sai ten ni hpe shabai la n lu ai
-
KAWA POT A ATSAM
2014-02-24竹林
Shinggyim masha, Zingri ai kam mara; Asi asat, Gahtam azat Sharo nat shagu, Ngai shu ngai sha ni ma hkru Raitim, Myit go n si nngai, Nye a hkum ko nna, Ginru ginsa bai shabra; Ruyak mi hkum tim, Maku shangai n sim Laning mi kau mi shatut
-
Jinghpo nhpye
2014-02-24景颇族筒帕
Aga! Jinghpo nhpye le, Maka ri wom hte sha da ai, Ri chyang majen bang ai re Singgo maka htap ai, Hkum tum maka kap ai le Tsom htap la ai nhpye dai go, Htunghking la-hkri rai nga ai yo, Wunpong myu ni a maka hpaji nan rai nga ai lo Oh
-
HPUNGGAM U LAT
2014-02-24飞鸟
Hpunggam u lat, Ningsin hku ko nna shi shong dum pru wa, Somrom ninghtoi hpe mungkan ga de shaga la Shi a sam la ai yu-ngui nsen hte, Shinggyim masha hpe yup mu yup ma ko nna jahprang la, Laru marang hkyen gyo-na shi hpe n shingdang lu Sh
-
PANSE PAN
2014-02-24斑色花
Tulum Tsin Yu Oh mu sai, mu sai! Nhkon a shayi ni marit sharong ai, Shadang la lon ni gajai gumhkong ai panse pan, Daini hkrak sha mu lu ni ai Tsamon pan daram sha pyi n gaba Wa madaio pan zon sha rai nna wa, Ndai shalung yan shala gata
-
Mayu Zali ye shi hpu hkan nai hpu jo shilai yai
2013-07-01Mayu Zali ye shi hpu hkan nai hpu jo shilai ya
Reng Hkringwa soi yai de soi gumlom sai Dumsa soi de soi gabom sai ya Hto shirung aja go soi sai Rong magup mayu mali ni go Gan shingmang shigu go Gan shingmang shigu go soi sai Hto shirung aja wa kading Di nyeng sumpum wa jikhkring n nings
-
Mayu Zali
2013-07-01Mayu Zali
Daini Dimi laijum mado wuhku go Latsa lamun ning Ganam shinggyim wa ring Manu hkinchyi mayat maya lahkum mung wa ring Gumja gumhpra tingnyeng dung ngin wa chying ngu yu yang myit n mu Wunjum shimon yon lata ya Mayu mali de en Shirung aja go


text:
NUMRI PAN
玫瑰花
时间:2014-06-02 00:00:00 来源:德宏团结报
Ka ai: Mahko Tom
Sun gata hta , numri pan langai mi, gatsi numri agrip ai nhkrit, jan shangkang e gaten ai n tsang ai sha pu wajom wa nga ai.
Numri pan e , masha nkau go panlong pan a atsam hpe shakon; Nkau go shana pan a manam pyo ai nngot hpe shagrau; Bai nkau go byinpu shing n rai mok-ya pan…… amyu lo lo hpe shakon shagrau ma ai. Nang hpe go mungkan nampan, shing n rai mungdan nampan nga in mung n lata ton ma ai.
Raitim, nang go nye a myit hta nampu nampan amyu hta na grau tsom dik ai nampan rai nga ndai, nang go dai aju hte madu a hkum hpe chye makop maga la nga ai majo she, masha e kam mara di nlu di la nga ai. Ngai ngu yang, nang go hkumhta aju tu timung, marit shingni hpringtsup ai numsha langai she rai nga ndai.
Numri pan e , nang go ga sau namhpun n rong ai sun ko, tsom dik ai nampan langai tai lu hkra nga nna, lani hte lani pu hkye shingkang tsom nga ndai. Nang a pu tsom nsam majo, htingbu na shayi sha mung, nang zon tsomhtap mayu nna lagu shakya nga ma ai; Htingpyen na nga rem jauya hte jong lung laka ni mung, palamla tai mayu ai nsam pri, lagat gat nyen a malai tai mayu nga ma nna nang hpe hkrai yu azi nga ma ai.
Numri pan e , ginhtong yinam gahti galai ai majo,nang a prat mung shinggyim masha a prat hte bung na hpe tsang ya dik nngai. Gaja wa lahpot mi, nang hpe tam shamat kau nna garen dik mat ni ai, ya nang a prat wa ginhtong yinam a majo n rai, masha a lata majo, no pu tsom nga ai nampan nang hpe gangdo la kau masai re. Raitim, lani mi, ngai rung dap chyinghka lam hku lai hkrup yang, sumtsan masha langai go, aju hpe mahti di shama kau nna laukyip mat sai numri pan a myit hpe chye ai zon zon, shi a nampan kok ko wa tsing ton na nga nna, masha e di gabai kau sai numri pan nang hpe hta lahku la sai.
Numri pan e , nang go zingri zingrat hkrum sai ngu nna hkum yon chyai nga sa, ya masha a majo “Kyip mat mahka sak sumri bai lu”na sai. Dai lanu lahku ai aten ahkying chyom go gadun na sai , raitim, bai pu lu laman hta sha go mi na hta grau hkye shingkang tsom lu na nit dai yo!
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nampan pan ai kumla hte htang maja ladat
怎样预防天花
时间:2014-06-30 00:00:00 来源:德宏团结报
Nampan pan ai go ma gaji ni hta lo mu ai gajong gaja rai byin wa ai nsa lam hkron kap ana re, asak 10 ning a lawu de na ma gaji ni hta lo byin ai, rai yang ana htang n-gun yom ai ma ram ni hte wa-ngan langai ngai ni ko mung galang gang byin chye ai. Nampan pan ai ana npot go Daijongpaujin ana ganu(带状疱疹病毒), nbung nsa mayen hku shing nrai ana hte nan hkra nna hkron kap wa ai, gasup chyai rai ni, nong e lang ai arung arai ni hte nan hkra nna hkron kap la ai.
1. Nampan pan ai kumla
Masha hkum hta nampan ana ganu shakap la ai htom, bat 2~3 daram up rong nga ai hpang, machyi kumla ni pru wa ai. Nnan machyi wa ai shaloi gahtet, bo machyi, hkum ting n ngui pyo wa, n-gup n mu ai hte nsa lam ni n nga pyo wa re kumla ni rong ai, 1~2 ya a hpang go ahpyi hkan ron wa, lo malo go abo, shingda hte gahpa npu hkan, lago lata, ta lahpan, lago lahpan hkan mung loi chye pru ai. Nnan pru wa ai shaloi go nau n dan ai, hkying hkum gade a hpang go ntsin shapong zon re pru wa sai. Ntsin shapong go asan rai nna, gaba de lasi hkum zon, gade ya ai hpang go gyiku kap wa nna, bat 1~2 a htom go tsai mat sai, mayu e go ningma hka n hka ai. Nampan go masha a nga pra laman hta galang sha byin chye ai.
2. Nampan pan ai ni hpe lahku na hpaji
Ma ni nampan pan ai shaloi ganu gawa ni lawu na lam sadi ra ai: (1), Nampan pan ai ma gaji ni a ata, lago hte hkum na ashan ahpyi ni sanseng ya ra ai(Hka n mai shin ra ai). Lamyin ni zen kau ya, bu hpun palong nong e galai ya, gata labu palong ni nau chyat ai n jahpum na.(2), Nhku gata ko nau n mai gahtet sa-up shangun shing nrai bu hpun palong nau n mai hte jahpun ai.Nampan pan ai shaloi gaya nna mahkyit jahpye kau na hpe maja ra ai, manu ai ni go ma gaji ni hpe ta laro ro ya yang mai ai. Nau gaya ai ni hpe go 0.5% re Shihtansonlu (石碳酸炉) shing n rai 5% re Htansonna (碳酸氢钠) chya yang mai ai, Hpueming(扑而敏) hte Pyin- haila-min(苯海拉明) re tsi ni sha yang mai ai. Lama ntsin shapong dai ni bo mat jang Longdantsi yaoshui (龙胆紫药水) chya ya yang mung mai ai. Lama n mai hkro jang go Sinmuisu(新霉素) tsi chya ya yang mai ai.
Machyi masa gade n chye laja ai, lama hkum hkrang ntai, ana htang n-gun yom re ni go, loi laja chye ai, sinwop ana, bonu ana, sade ana re ni byin wa ai. Ganu gawa ni tinang a ma gahtet ai n kop hkro, jahkru, madon, bo machyi, nzim nzam shing nrai yup shamui re kumla mu jang, tsirung de lawan sa jep yu ra sai. ma ni hpe atsom hkringsa shangun, namta rong ai rin mani loi ai lusha lo sha shangun nna, hka lo lu namsi ni lo sha shangun na.
3. Tsi lajang na ladat
Nampan pan yang lama nau nlaja yang go tsi n htu nsha ra ai. Nau gahtet wa re ni hpe go gahtet kop tsi jo jang rai sai.
A tsi n kau mi ga shadon Hkyin huahke disung(氢化可的松), Hkyang disung(强的松), Hponisung(泼泥松) re tsi ni go nmai lang ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wuisinsu B6
维生素
时间:2014-08-26 00:00:00 来源:德宏团结报
Ameriga mung logadat hpaji ninghkring ni go shinggyim htung n lang ai chyam dinglik langai galo yu ma ai: Ameriga mung Aidaho mungdo na htong hta, mara masha ni a hkum hta da-sang chyam dinglik yu ma ai shaloi, mara masha ni sha ai malu masha hta na wuisinsu B6 dom la kau ya jang. Laban bat mi a hpang e go, mara masha ni bo machyi, n-gup mala la hkang, dingsa dingla, myit abrop rai wa masai, nkau go kan mung no machyi wa ma ai, n na ai hpang e go mayat gong grup yin hku hkye bum shabung wa rai sai. Dai hpang, masha hkum shagu sai n-grung, madon, pungsong lo re masa pru wa nna, ana htang n-gun mana maka yom wa mat sai.
Langai Akyu
Wuisinsu B6 go manang hte grai pong galo kam ai wuisinsu rai nga ai, shi go wuisinsu B1, wuisinsu B2 hte arau malu masha hpe jom rin mani ai hte rau hpyi hpe bai garum dat lu nga ai. Shi go hte (Hpri) hte jom pong nna sai n-grung ana htang maja ya lu nga ai. Masha hkum hkrang gata na mui myu 60 ni go wuisinsu B6 e madi shado la ra nga ai. Shi sha n lom yang, wuisinsu B12 hpe masha hkum hkrang e ganing di n lu jashon la ai.
Bai nna, chyam dinglik ai hta chye lu yang, sin hte wuisinsu B6 hpe galang ta sha yang num hking byin wa na shong na ana hpe sharai la lu nga ai.
Wuisinsu B6 a akyu madung:
1. Danbeji hte sau rin mani
Wuisinsu B6 gata mat jang, lu sha lo malo ni hpe n lu rin mani jashon la mat sai majo, masha hkum hkrang go lu sha dat n-gun grung hkra n lu la sai, n lu rin mani garan kau ai lu sha ni go masha hkum hkrang gata hta gung rai bai byin tai mat sai. Laika nkau hta go wuisinsu B6 hpe gong “Ningtuk htok shaprai rai” ngu nna shamying da nga ai.
2. Sai n grung ana htang maja
Wuisinsu B6 yan hte (Hpri) go sainu hkye shabyin shatai wa ai arai madung re, lama wuisinsu B6 gata mat jang, hpri song song hte jashon la lu tim, masha hkum hkrang hta sai n lu shagrung la ai.
Masum Jit dui ana lu masha n sha n mai re
3. B6 n-grung jang, masha hkum hkrang hta yitausu n chye byin tai mat sai, dai majo wuisinsu B6 go jit dui ana lu masha ni n sha n mai ai wuisinsu re.
Lahkong Yom n mai ai manang
Wuisinsu B6 jat jashon la na rai yang lawu de arai ni lom ra ai:
■Wuisinsu B1, wuisinsu B2, wuisinsu B6 ni htap htuk ai shadon shadang ko du ra ai.
■Wuisinsu B2, wuisinsu B6, wuisinsu C ni go htap htuk ai shadon shadang nga ra ai.
■Sin hte wuisinsu B6 galang ta jashon la ra ai.
■Wuisinsu E go wuisinsu B6 n hten yat na matu makop maga ton ai.
■Hte (Hpri) go wuisinsu B6 a ningsa ningnan gahti galai lam shadut dat ya ai.
Masum Anhte mungdan na masa
Anhte mundan na mung shawa masha ni wuisinsu B6 jashon la ai lam ka da ai hkrang ngau gade n lo ai, raitim Miwa mung lu sha dat n-gun rapdo ni a laika hta shadan dan ai: “Shawa masha ni hta wuisinsu B6 gata ai grai na-du ai.”
Miwa mung lu sha dat n-gun rapdo ni go Miwa mung masha ni shani shagu wuisinsu B6 hauhke 1 jat jashon la ra ai.
Mali Wuisinsu B6 a masat masa
Amying go pyitosu ngu ai, hka ko tun lu ai, nsam n rong ai atong rai re, mazing ton na matu, ningja hkrum jang garan mat chye ai, hkup rai hte hkrum yang n grin ai.
Gata ai masa
★Hkum gong kya.
★Sai n-grung.
★Kara ro.
★Myi, n-gup grup yin hpye kam la.
★N-gup manam.
★Angok.
★Lam hkom yang n hkyen nhkang rai.
★Hpyi hten hpye.
Akyu
★Danbeji hte sau hpe garan kau.
★Lasong lasa shamu shamot n-gun shatso ya.
★Myit kyin dut ai shayom kau. Zet tsang wa.
★Sai n-grung ana htang maja.
Jat jashon la ra ai masha ni
★Malut lu ai ni.
★ Gumgai pang de shang wa ai num ni.
★Num hking byin wa hkyem ai ni.
★Jit dui ana lu masha ni.
★ Shan song song sha ai ni.
Yom n mai ai manang
★Wuisinsu B1, wuisinsu B6.
★Wuisinsu C.
★ Sin.
★Wuisinsu E.
★Hte(Hpri)
Song song rong ai malu masha
Malu masha lo malo hta rong shajang ai, raitim rong shadang nyem ai.
Dinglai ai masa
N gaja ai lam n nga ai.
Jat jashon la aten
Wuisinsu B6 go masha hkum hkrang hta hkying hkum 8 sha lu hkring rong nga ai, dai majo shani shagu jat jashon la ra ai.
Miwa mung ni gata ai masa
Grai gata ai.
Miwa mung masha ni yi jat jashon la ra a ta
Jat jashon la ra ai..
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Bo chyen mi machyi yang tsi na ladat 5
2010-11-20Bo chyen mi machyi yang tsi na ladat 5
Hka gahtet hte ata tsing sanseng ai hka hpunlum gahtet jarung mi ko, ta la- hkong hpe tsing bang ton na Hka hpunlum gahtet go ta laseng lai ko rai jang rai sai, ta hpe dingyang shamu let hka gahtet mung dingyang jat bang rai Hkying hkum c
-
Ma hkum num ni lusha sadi ra ai lam
2010-11-20Ma hkum num ni lusha sadi ra ai lam
Ma hkum num ni go lusha bo magup sha ra ai, n-gup n mai lata ai Raitim, tsa chyaru,hpa hka, ga-hpri, hkyi shui ntsin(汽水) re ni n mai lu ai Ma hkum nnan do hta, kro matan, madon mayu re lam nga nna n-gup n mu rai chye ai, ndai ten hta
-
Malut a jahten shaza lam
2010-11-20Malut a jahten shaza lam
1 Malut hte seng ai ana ahkya ni (1)Salum sailam ana: Malut lu ai hte salum sai pat ana, sai tso ana, agajong sha gan si mat re ana ni hte grai seng hkat nga ai, malut lu yang go sailam gumhkak gumtong wa ai hte masha salum ana byin tai wa
-
Lani mi udi gade sha yang htuk a ta?
2010-11-20Lani mi udi gade sha yang htuk a ta?
Udi go namta grung ai lusha myu mi re, udi hkum mi a namnak go hke 50 du nna, danbeji hke 7, jifang hke 6, byin pru wa ai n-gun go zhenhka(千卡) 82 du nga ai Udi danbeji na an-gyi son(氨基酸) go masha a hkum hte grai htuk ai majo, mar
-
Mangai htum de bonu ana maja na hpaji
2010-11-15Mangai htum de bonu ana maja na hpaji
Shaning shagu na shata 11-12 hta go hkron kap chye ai bonu ana prang jong ai lado wa rai nga ai, mungdo tsi mawan wunhpom ko nna shawa masha yong hpe shadum dat ai: Ya ten hta go mangai htum de ningshung shang wa ai ten wa rai sai hte maren
-
Simai na ningtuk sat shatsai na ladat 6
2010-11-15Simai na ningtuk sat shatsai na ladat 6
1 Hka hpunlum hte gapa Jap tsing, pu jahkai simai, kongkang re namlap simai ni hpe go, hka hpunlum hte gashin kau ai htom, shadu gangau sha rai yang, hkaimu tsi re ni shatsai kau lu nga ai 2 Asan re hka hte tsing kau na Gaujeng, hkrang
-
Nang hkum de wa ai lusha sha chye ai yi
2010-11-15Nang hkum de wa ai lusha sha chye ai yi
Mangai htum wa ningshung shang wa re ten hta go, gashung lagyi wa nna, masha hkum hkrang hta na gahti galai lam ni mung asat lanyan wa nga ai Shing re majo ndai ten hta awo wo, jahkru re nsa lam ana ni ok loi nga ai Namlap simai go hkum h
-
“Awo zon re”ana myu 4 hpe maja ra ai
2010-11-15“Awo zon re”ana myu 4 hpe maja ra ai
Lawu na ana myu 4 go awo hte loi bung nna tsi shut, tsi tsi aten garot kau chye ai Nampan pan: Mayu e go ma ni shong gahtet wa nhtom, n-gun n rong, n-gup n mu rai nna, awo hte grai bung nga ai Dai htom hkum e shapong pong wa, gade ya a hp
-
Den n rong ai jum sha na hpaji
2010-10-25Den n rong ai jum sha na hpaji
Den(碘) n rong ai jum ngu ai go gat ya hta dut ai Den rong jum hte ginhka na matu tsun ai re Madung go Den n mai sha ai masha ni a matu galo ai rai nga ai Masha a hkum hta Den gata jang go du bong ana, Mau mahka ana(呆小病)re ana ni b
-
Gumgai dingla hkum shaman yang sadi ra ai lam
2010-10-25Gumgai dingla hkum shaman yang sadi ra ai lam
1 Shong nnan e tinang hte htuk ai shamu shamot ladat lata la na Lama hkum hkrang n tai, machyi ana htang n-gun yom, laja lana re nrut nra machyi ana, nbung ana, nra ginro, Gai(钙) gadon re masha ni go, bum lung, singgon bolung gayat, gaga
-
Myit shazim shapyo la lu ai lusha ni
2010-10-25Myit shazim shapyo la lu ai lusha ni
Shinggyim masha ni mayu na nga pra sa wa ai lam hta, nta masha, mano manang, htingbu htinbyen ni hte ganon mazum ai shaloi, amu gaji gapu hpe sha ga-li ga-lo, masin n lu dip nna, mang hkang amyu myu shapru dat nga ai Yong chye ai hte maren
-
Pujat shan bong lapau wa ai hpe maja na ladat
2010-10-25Pujat shan bong lapau wa ai hpe maja na ladat
Pujat shan bong lapau ana go hkrit hpa n rai nga ai, mayu na nga sat nga sa lam hta chye sadi kau jang mai htang maja ai Pujat shan bong lapau ana go shayi num ni hta nong e mu ga ai among myu mi re, machyi kumla go kan htumpa yang e bong
-
Wa watung sha yang gara hku htang maja na
2010-09-29Wa watung sha yang gara hku htang maja na
1 Ma chyangai ni chyu wa tu tsom na matu, ganu ni ma hkum rai wa ai ko nna Danbeji, Gai, Wuisinsu rong ai lusha grung grung sha ra ai 2 Nga chyu lusha jahkai lo sha na, nga chyu ko go lo htam ai Gai, Lin rong nna, awa ko ana ganu shang w
-
Shinggyim koi tsi n mai sha ai shayi num ni
2010-09-29Shinggyim koi tsi n mai sha ai shayi num ni
1 Gaungui nna machyi wa ai sin hte sade ana lu ai shayi num ni n mai sha ai Hpa majo nga yang, shinggyim koi tsi ni go masha a hkum na sin ko gahti galai lam galo ai nhtom, sade hku nna bai shapro kau re nga yang, lama sin hte sade ana lu
-
Mangai lado hta lusha jahtuk sha na hpaji
2010-09-29Mangai lado hta lusha jahtuk sha na hpaji
Lusha rin mani yak yang: Mangai lado shang wa jang, masha lo malo ni go namta rong ai lusha hte sha gajang nga ma ai, dai rai yang yi-nam ta e asan re lusha ni sha gajang ai majo, chya- hkring mi na laman sha sau ai shan nga ni hte sha jang
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpungtang hpaji ginra 景颇科普
U hkyi hpro ana tsi ladat
鸡白痢病的医治方法
1, Lusisu(六茜素) hpe 0.5% shadang hte hku nna ushat ko gayau bang nhtom, lani mi 2 lang, 1-2 ya j
Sin "Asak nampan "
2014-09-19莘是“长寿花”
Tsa shaning a shong 1500 ning hta, shinggyim masha ni sin rong ai nhprang rai hte hpyi ana tsi shamai chye masai. Tsa sha
Gumgai dingla ni sau nau n mai sha dinglai ai
2014-09-17老年人少吃油
Gumgai dingla ni go sai tso ana lu wa na hpe htang maja na matu, Saurong ai lusha hpe grai koigam nga ai. Ndai zon re myi
Gumgai dingla ni nga sat nga sa lam hta “Lanyan ” ra ai
2014-09-17老年人生活节奏要“慢”
Lam hkom yang lanyan na Masha go shani shanang lam hkom ra nga ai, raitim gumgai dingla ni go lam hkom yang lanyan ra ai.
Machyang si dusat yam nga ni hta akyu jashon ai lam
2014-09-17花椒对家禽的好处
U hkyi hpro ana tsi. Machyang si hke 15, lagat jahku hke 30, ta-hong (大黄), kan zhau (甘草) myu mi hke 6, dai ko hka
Shanam ntsin gom mi ana myu 10 lu tsi ai
2014-09-11一杯姜汤能治10种病
Shanam go shinggyim masha ni nga sat nga sa hta hka n lu ai zolau myu mi rai nga ai, shanam go mai sha ai hta lai nna, ts
Mungkan hta yong chye ai sai shanyem tsi myu 6
2014-09-116种降血水果
Nga sat nga sa lam hta malu masha nkau go ana htang maja lu nga ai. Laksan ninghkring ni madun shapro ai, malu masha nkau
Hparo hpe ganing di sha yang ana htang lu a ta
2014-09-11大蒜能防癌
Ga malai hta tsun ai: Hparo sha yang akyu lo ai, n gaja ai ngu na go myi jahten ya wa chye ai. Aten na na rai hparo she s
Wa long ko ningtuk sat na hpaji
2014-09-09猪圈杀毒方法
Kro lagyi wa ai wa shat lo jo na. Nong e mu ga ai go hkaunan, lasi pa, ga lasi pa, kro lagyi wa ai bo lusha, ajum, kahkum
Lut soi hte Bainam kan chyabung ana tsi shamai lu ai
2014-09-09烟丝可治羊腹胀
Bainam kan chyabung ai ana go, shat kan atsom nlu rin mani nna shat kan gata na nsa nlu pru ai majo byin wa ai re. Bainam
Nta rem ai u jahkai hkan na Holon ana htang maja na lam
2014-09-09如何预防家禽霍乱
Ana npot: u jahkai Holon(霍乱) ana hpe go u jahkai sai pru ai beshe(败血) ana nga ai, shi go Toshasinpashikan-gyin(多杀
JINGHPO LAIKA
Wang Gyin Hkyang Yinkyang ginwang sa du gawan lai wa sai
Sumla shiga
Ningshong sho hpaga gahkan go maden hkrat wa ai ko shong lam de tsap ra ai
"Miwa mung Jinghpo nambat langai ginwangdo"—Mangshi Sishan ginwangdo de shang wa yu ga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程
Jinghpo hpaji
Hkum masu
谎言
WUNPONG》E BAI HKRUM GA
再见,《文蚌》
Miwa mung hpaji lam na zen kung masha(7)
知识精英(7)
Miwa mung hpaji lam na zen kung masha(6)
知识精英(6)
Miwa mung hpaji lam na zen kung masha(5)
知识精英(5)
Miwa mung hpaji lam na zen kung masha(4)
知识精英(4)
Hpungtang hpaji ginra
Sin "Asak nampan "
莘是“长寿花”
Gumgai dingla ni sau nau n mai sha dinglai ai
老年人少吃油
Gumgai dingla ni nga sat nga sa lam hta “Lanyan ” ra ai
老年人生活节奏要“慢”
Machyang si dusat yam nga ni hta akyu jashon ai lam
花椒对家禽的好处
Shanam ntsin gom mi ana myu 10 lu tsi ai
一杯姜汤能治10种病
Mungkan hta yong chye ai sai shanyem tsi myu 6
6种降血水果


text:
Hka lo lu yang hkamja lam hta akyu rong ai
多喝水有益健康
时间:2014-06-30 00:00:00 来源:德宏团结报
Masha lo malo chye ai hte maren, nong e hka lo lu yang go shat kan hta akyu rong nga ai. Hkrak tsun ga nga yang, hka lo lu yang go sin mung makop ya lu ai.
Gumgai dingla nkau ni go lusha hpe aten ahkying ntam ai, galang go kosi nga, galang go nau sha jahkru rai nna, lusha rin n-gun jahten kau nna, sin n-gun yom mat wa nga ai. Sin makop maga na hka lu hpaji go, hka hpe galang ta nau nmai hte lu dinglai ai hta n-ga, hka lagyi n mai lu ai.Hka hpe aten hte hkrak lu ai alai shaman ton ra ai, sin nau gahtet ai ni go, kro lagyi wa ai bo lusha lo sha na, ga shadon kongkang, tsamon hpalap re ni re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Luihpom si a lu sha dat n-gun hte akyu ni
吃柚子益处多
时间:2015-01-30 14:39:53 来源:德宏团结报
Luihpom si go anhte mayu e sha ai namsi myu mi rai nga ai, shi ko ntsin grai rong ai, lusha dat n-gun mung grai grung ai, dai hta n-ga ningshung ta ko sha yang akyu grai gaba nga ai, mahtang ningshung ta hta hkun hkro ai majo, ntsin jat jashon ya ai akyu rong ai, dai majo luihpom si sha yang grai ahkyak ai. Rai yang luihpom si a lu sha dat n-gun gara hte re ta? Shi akyu go gara hte rai nga ai kun? Lawu de yu yu ga.
Luihpom si a lusha dat n-gun
1. Luihpom si hta go masha hkum hkrang ra gadon nga ai danbeji hte akyison, myu shagu wuisinsu hte gai lin mui re lu sha dat n-gun ni hpring tsup nga ai.
2. Luihpom si hta saitso ana lu masha ni ra nan ra nga ai gya rong ai, shi hta na n rong ai, dai majo salum sailam ana hte sade ana lu masha ni sha na namsi gaja re.
3. Prat dep tsi mawan jep dinglik ai hta chye lu ai, luihpom si ko wuisisu C hte yitausu grai rong ai, dai majo sai htang shagrit, sai sau shagrit, hpum shagrit, hpyi shatsom ai akyu rong ai. Nong e luihpom si sha yang, jit dui ana, sailam ja ana ni hpe tsi garum ai akyu rong ai hte rau, hpum ai ni hpe hkum hkrang jahkam shaja shatsom ya ai akyu mung no rong nga ai.
4. Luihpom si hta go wuisinsu P mana maka rong nga ai, shi go hpyi ahku gasha shagreng ya ai akyu rong nga ai. Shi go gahtet n-gun grai yom ai re nga yang, hpum shagrit mayu ai ni sha yang gaja ai, nmut lado hta luihpom si sha yang lu sha dat n-gun lu shagrung la ai hta n-ga, nmut ta hta hpyi hkun hkro wa na hpe mung lu htang maja nga ai.
5. Luihpom si ko na namsi akyau go asau danbe shadang shanyem kau lu ai hta n-ga, sailam gaba shakum jahten kau na hpe mung lu shayom kau nga ai.
6. Luihpom si go hkum hkrang shagreng ya ai kyu rong ai, shi go hkum hkrang hpe gai hte hte jashon la garum lu nga ai, shi ko rong ai yeson go, ma hkum num ni ai matu tsun ga nga jang, sai n-grung ana htang maja, hkri tung ma kung wa shangun rai lu nga ai.
7. Luihpom si hta yitausu zon re myin rong ai majo, sai shanyem ai akyu rong ai.
8. Luihpom si go sai ge shadang shayem kau ya lu ai hta n-ga, hkum hkrang gata hta sai pat mat na hpe mung shagrit shayom kau lu sai, dai majo luihpom si sha yang ningma chyip lawan wa lu ai hte rau, sai hten ana hte bonu sai lam pat ana mung htang maja lu nga ai, grau nna go sak gaba masha ni sha ra nga ai.
9. Luyu luihpom si hpyi ko honghtung jahkai rong nna, sai gahkrang shadut ai akyu rong ai majo, ginsa htang, hpye yat htang rai lu ai. Lama sha-hten yu luihpom si hpyi ko na wuisinsu C bai jat bang jang go, hkum mai gashin sai.
10. Luihpom si hta kuyenson hte myu shagu re wukyiyen rong nna, asin, shatkan, sinwop ni hpe shagreng ya ai akyu rong ai, dai hta n-ga gahtet shakop wan sat, jahkru shangap mahka jahkoi ai akyu mung no rong ai.
11. Luihpom si ko dabak ai gai hte wuisinsu ni go gaga namsi na hta ram ram jan hkra lo nga ai, wusinsu C a rong shadang go linmung hte makchyok si ko na hta htam 3 du nga ai. Gai rong shadang go ningshung makok si, mago si, wa-dep langu si re namsi ni hta htam 10 jan lo nga ai, shing rai nna apu ginsa ana hte shat kan ginsa ana byin wa na hpe htang maja kau lu sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ningdo 14 gasa zuphpong dinggrin salang rado nambat 13 lang zuphpong hpo lai wa sai
州十四届人大常委会召开第十三次会议
时间:2015-01-30 19:17:06 来源:德宏团结报
Sakhkung mungdo ningdo mungchying sha gasa zuphpong gaba dinggrin salang rapdo nambat 13 lang zuphpong hpe shata 12 nhtoi 22 ya shani Mangshi ko hpo hpong lai wa sai. Mungdo mungchying sha gasa zuphpong dinggrin salang raprado mu madu Yi Ma Yo, mu madu ningtau Yang Hkyin Hua, Lu Yu Shin, Wang Sin Zhai, Tung Chin Pau, Sun Chun Lan, Pan Ai Go, chyare ningbo Sha Yang re ningbo ni hte dinggrin salang ni zuphpong hta sa du dung ma ai.
Mungdo up ningtau Lu Wu San, mungdo ubadi rung rung up Ma Chyin Rung, mungdo tara jep rung rung up Sun Sho Kyin, mungdo asuya chyare, chyare ningtau, mungdo dum nta go gap dap, mungdo hpun maling gonhkang dap, mungdo ahkun hta dap, mungdo hka gonhkang dap, mungdo sutgan magam dap re hkan na ningbo ni, mungdo mungchying sha gasa zuphpong gaba dinggrin salang rapdo na magam gun masha ni zuphpong hta sa du dung ma ai. Mungdo pati rapdo chyare ningtau, ginwang myu mungchying sha gasa zuphpong gaba dinggrin salang rapdo mu madu ningtau ni hte, mungdo mungchying sha gasa marai lahkong mung zuphpong hta sa du dung ma ai. Bai nna shawa masha gasa marai lahkong mung zuphpong mungga sa madat mara la lai wa sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2015-02-13 09:25:57 来源:德宏团结报
Shata 2 pro 3 ya shani, mungdo pati rapdo dinggrin salang, mungdo pati rapdo shana shabra rung rung up Li Yen Lan hkaimu gahtong muhtam makyitmahkia shara ko go-nyen poi gawan gatsan mu wa galo gawan hkom u ai. Ndai go Li Yen Lan shawa masha ni hpe wa gawan gatsan hkom nga ai re.
Shata 1 nhtoi 31 ya ko nna shata 2 pro 2 ya shani du, mungdo gaba gopai wunhpom tingnyang up tau Nye Ho Yin re ni anhte mungdo ko maigan mung na nhtang wa ai gopai masha ni hpe wa gawan gatsan hkom ma ai. Ndai go Nye Ho Yin (Hkra maga nambat 1 mado) nga sat nga sa lam hta ruyak jamjau ai gopai masha ni hpe gawan gatsan gumhpro sa jo ai re.
Shata 2 pro 10 ya shana, anhte mungdo hpyen ni hte mung shawa masha ni Mangshi zuphpong htingnu ko hpyen shang madi shado mahkon mangui zat jom ka hkalum chyai ma ai. Ndai go dai shana na mahkon mangui zat re.


text:
MALAP NLU AI
不能忘记你
时间:2014-02-24 00:00:00 来源:德宏团结报
Sin chyang samui ga-up ai lahpot mi hta,
“Damya hpung” ni an nta de htim hkrat wa.
Hki ba tsinyam hkrum let hku tam sa ai nu hpe wa,
“Maigan htinglet dashu” nga rim dun mat wa ya.
“Nu e nu… nu e nu…”
Sak masum ning sha no re nye a hkrap jahtau nsen wa,
Krung sinwa e hpuntang htau ya ai sha na.
Goi, shinggyim ahkum rai sai nu hpe,
Gade ya gade na,
Zuphpong gaji gaba,
Asi asat jeyang dara;
Adup ajin magra to-yin,
Ahkye gare ganong gumpye,
N-gun dasang hte shabyi bye ya,
Bu hpung palong magra ashep je ya;
Nu, chyinghkai nu hkum ting salat nya nya,
Asai hkrai hpya hpya.
“Lamu e, aga e!
Ngai maigan kin-yu mung n rai nngai lo!
Nhpa bo dashu ngu ai mung n na yu nngai lo!
Nhpa bo laika hta wa ka a ta e?
Nhpa sakse wa nga a ta e?
Lamu jahtau lamu n gumrin,
Ga jahtau ga n yin.
N chye htai mat sai,
Zingri zingrat hkrum ai nu a prat wa…!
Nu hpe n teng n man ai mara shadu,
An wa sha n mu yup n lu,
N gut dik sai nu a matu.
Rai yang, rai yang,
Ndai zawn re ten hta ganing chye di na!
Ganing chye di na!
Ningsin chyip re ning-rim hpuwa,
Nu, kara shanut shanat, palong shep shep,
Gading gadang rai nta de du bang wa ra ai.
Wa hkrap let hkap lakon woi,
Ngai hkrap let hkap noi gumgoi.
Wa a lahpyen du ai hte,
“Ngai n byin na sangai,
Ma hpe atsom woi gaba yo!” nga ai lata,
N-gup aga n shaga mat wa.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Numju
新房
时间:2014-04-09 00:00:00 来源:德宏团结报
Hkrang hku Brang Seng
Hkranghku Brang seng ngai ningwoy
nammuk dara chyom rai n shingkot tim
Pra nga masa hpe myit yun gut
Shana shanang yup n ngut ai majo
Hparan ninghkong hpe kasa shadun
Ninggau ga numju, ka shagun dat sai oi
Shapong yong Jingmang,
Shinggyim masha a matu mara
Numro jan hpro nang, chyinghkai
Ninghpang a madoi chyu chyu di pra ai
Wunpong mying ai masha,
Pong yong wa a ningja ni e
Bo sang kru ran tim
Gawa langai a kasha ni hkrai
Manshong manhpro nga hkum htailai
majoi na ga sumprat she rai malu ai lu oi
Ji woi ni a ga matsun
Shingra hkan ai ga namhpun go ning da
Hka lam shong wo di tsunbo n dim,
numshang nhpan hpo di nga wuloi n rim
ma ai lu!
Shaloi yi sha go nli mam n bai,
shayo chyu goi di lam numbro kashai
na lu oi... ...
Yon hkyen ai wa hpe mam kadai n hkoi,
lahpum kaji ai la hpe masha
yu roi ai da lu!
N-go nau htot di kaji kawoi
hkringhtong shamat,
tsa kamai chyu shingyo di
ju da ai nai jahkat na lu oi...
Manam lawan n rot di namdu ni shat
shingkrang n hpot ai she nga mare.
Chyasam maigan ga chyu ga,
banau ndum mu dimyit kaba ai ni e,
Dai hpang ga hta go n kam shanu,
hpatwat masha tai wan hpa lu!
Zet ai wunpong tsom shayi,
shawa nang kachyi chyam na ni e,
maigan la rau go hkum sumtso
Wunpong sai majoi hkum jahko,
jahtong htu ai la a lahpum hpe manat
jet ai Wunpong sha she shaprat mu lu oi...
Wunpong la rongba,
amyu a ningja ni e,
sai do sai chyen ni hpe yu mazing,
mungdan bunghku hpe maga shachying,
chyasam masha ga hkum so,
man chyang la hpe kajan n jo ga lu oi...
Ningrai di...
Jiowoi ni madu ai lamu ga
Karai jo ai sut ngai ginra hta
hpunau myit hkrum kumba jun
gumrong gumtsa donghkon shalun
pong sha gumsan tang madun let,
shinggyim chyaumon hpe kadai mung
hkum no
Ningsang karai hta she kahkyin gumbo
nga ga lo....
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Galang bai daido ai asak
新生命
时间:2014-04-09 00:00:00 来源:德宏团结报
Tsun ai: Tangbau Gam
Hkai ai:Maji Nan
Goilo...
Tangbau dung a matu
Maru lashing a gashu
Shingteng amying Tangbau Gam
Ngai nga sa lam hpe hkai shalan
Kaji ko en asuya bau maka
Hkuimyin e matsat ning jong lung la
Madum sumpyi ninghkring tai
Lawu tsang jong sara mung no rai
Magri pau sang ngai dum shangoi
Hpri long pahtau hpe ngai htoi roi
madum sympyi machye machyang
Ngai hkum hkra sharin shakyang
Nsen shapoi dap e du lung wa
Yu ngui shadang ngai tai ra
Shiga shapoi ngai hkam ai
Laika gale mung ngai byin tai
Jauhkyen sara mung ngai lu ra
Shaman shakyang hpaji ngai chye da
Ndai zon shakut nga yang
Byin pru ai mayak manghkang
magam hkrun lam sa ai ten
Ngai dung ai modo n hkyeng
Htem htam nga ai n sen mi nang
Nye a abo go mat sa hka
Dai ten ngai si malap mat wa
Tsi rung e sa bang da masa hka
Ngai tsi rung du shang wa
Nsa kap ai sha rai sai nga
Shata numra ndum mat
Maroi n ni shi hkrai jat
N lu tsi la sai n hten nga
Raitim tsi sara ni shakut nga
Si wa ai ko na hkye ton sai
Ngai dum hprang pru wa singngai
Ngai rot hkom yu yang lago layot
Si du wa ko na hkye shalot
Tsi rung shata matsat rong kau yang
tsi shabrai sen mi jan nan ang
Dai daram lo ai tsi shabrai
Ngai ganang na sa la na rai
Ma-hkra asuya ni garum ya
Ngai Tsi shabrai n bang ra
Ngai a gatsan ga na sak hpe wa
Galang bai daido hkye ton ya
ya ngai a bo ga hkang hkang
Shaang myit gu mung n hkrang
Shinggan myi sha mung gabrim
Shawang sinhprap ai n hkringLata mung mung dai na dai chyat
Lago mung hkom yak mat
Hkum ting awu asin shang
Yo shada lam mung hpa n hkrang
Masin na na maroi n ni
Jinghku yong e yu kaji
Rung bungli pyi n mai shang
Hkom sa hkrun lam n mai hkrang
raitim Mungchying asuya go
Ngai hten wa hpe ako alo
galoio raitim matsan dum
Ngai tsin yam galoi n hkrum
Shata la hka ding yang jo
malu masha hpa n to
ndai lam hpe ngai myit sumru
Pati a chyeju malap n lu
Asuya a akyu ara
ngai prat tup dum nga na
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Num kaja lu ai la langai mi a lam
故事
时间:2014-04-09 00:00:00 来源:德宏团结报
Moi shong de La Ran ngu ai jahkrai ma langai mi nga ai. Shi go kaba wa jang, num la nna amu bungli galo sha nga ma ai. Dai lla ran go matsan mayan hkrum nna, kaga masha langai mi ko nga shap nhtom, shabrai n lu jo ai majo, shani e nga madu a hkauna galoya nhtom, shana e sha shi a hkauna hpe halo lo rai nga ai.
Lana mi na La Ran go hpundu ni hta wan shanan gyit shakap nna, hkauna galo nga ai hpe Hpan a Sagya e mu wu ai. dai Hpan a Sagyago dai wa hpe matsan dum ai majo, shi hpang de yu hkrat wa nna,'Shinggyim la dinghta masha e, hpa majo shana e hkauna galo ngan ta?" ngu nna san wu ai. Shaloi La Ran go,"Madu e, ngai go grai matsan la nna, shani gonga madu a hkauna galo ya ra ai rai nna, shana e sha nye a hkauna hpe galo la lu nngai," ngu nna tsun wu ai.
Shaloi Hpan wa Sagya, La ran hpe bai tsun wu ai go,"nang sanit ning na aitsa hte dsanit ning du ai Ula lu n nni?" ngu u ai. La ran go" Lu da we ai,' ngu u ai, Shaloi Hpan wa go "na ntade wa nhtom, nta hpe atsom sha jasan jaseng kau let, nta n hpung grup grup mailak dit da nhtom, dai tsa hpe jahkrat nna, Ula hpe mung sat su, anhte marai sanit hpot na na a nta e manamna ga ai." ngudat wu ai.
Dai hpang La ran go nta de wa nna, madu jan hpe," Sanit ning na ai tsa hte sanit ning Lu ri lu nga ga ni?" ngu nna san wu ai.Madu jan go, ' She lu lo, tsa hpe jahkart ra yang,jahkarat go, ula hpe mung sat ang yang go, sat go? nga nna tsun ai. Shaloi madu wa go shi hpe Hpanwa Sagya htet dat ai lam wa tsun dat ai hte maren, galo nna hpang shana e la nga ma ai rai.
Shing rai hkap nga ayng, Dai manam sanit go nta n hku de du bang wa ma ai. Shaloi shanla lahkong kabu gara ai myit hte ngui pyo ga tsun let,dai manam ni hpe hkungga la-ra hkap shachyan nna hkalum hkap la mu ai.Madu jan mung lu ai lusha sha hpa ni hpe shadu hkyet ngut da sai hte maren,manam ni hpe bai jo mu ai.raitim mung dai manam ni go dai lu sha hpe n lu n sha ao sha shanhte ma hka yup to nga ma ai. Shaloi nta madu jan go, manam ni tsan ai shara ko nnasa wa ai majo,pu la sam masai nga nna, dai manam ni hpe hpun nbaatsomsha sajahpun nhtom, shan mung yup to nga ma ai rai.
Hpang jahpot e u oi jang, nta madu jan go jau jau rot nna, dai manam ni hpe jo lu jo sha na matu, shat lusha bai shadu nga ai. dai lusha ni hkut hkut jin jin di nhtom, nta madu jan go, "manam ni e, rot nna shat lusha rot sha maru,' nga let dai manam ni hpun ainba hpeyet sha gang gun dat yang, dai manam ni go masha n re ai wa, ja tong gumhpro tong tai mat ai hpe mu nna, shan la lahkong mau ai hte graikabu ma ai. Dai hpang madu wa mung ndo de pru yu jang, nta bhpung grup grup yamnga sut gan hkrai rai nga ai hpe mu nna, n chye tsun hkra kabu mat ma ai raiu. Dai ko nna, dai la ran ngu ai jahkraiyan la go lu su kunmimat ma ai rai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Labu pan myiprui
Labu pan myiprui
时间:2010-08-21 00:00:00 来源:德宏团结报
Maji Ja
An lahkong a hpro tsom la ai sumtso hkrunlam ganang ga mi du tim tsan gang ai nrai, n ga- hprai ai tso myit ngang la ai......
Nye a shingran myit ni hta mung rau run nga lu hkra tsora nang hpe chyu sha ngai myit mada nga let, teng sha tsora kamhpa nga......
Rai tim, ya ten nye myit hta hkam sha myit mada ton ai lam ni hten za sai, an lahkawng n mai hkrum zup ai labu pan a majo n chye tsun hkra myit hkam sha.....
Ngai myit mada let, tso hpang bai wa tim shingran ton ai lam ni hpang hkrat sai. An la- hkong kadai mung mara n nga labu pan a majo re ngu mara ro hkat.
Nye myit shingran ni hpe bai dom la....
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Da lung shabu ai shaman ga
新衣
时间:2014-06-05 00:00:00 来源:德宏团结报
La ni nge go: Ngai sha go daini ko nna go, sungkung labu nnan wai, da lung labu nnan pai, ngai sha go, daini ko nna go, mayat maya wa nu ga lo, gumja gumhpra wa nu ga lo. akun shum, dinghku hpum mai, alat rai wa nu ga lo. Laijum laika chye wa nu ga, mashun gungrong ga-wu muwat hkringhtong gatu wa nu ga, alik laika chye wa nu ga lo, ngu nna shabuai
Num shai ni hpe go: E, ngai sha shayi go, daini ko nna go, mayat maya gumja gumhpra wa nu ga, dimi lamun bunghkup lu, dama latsa bunghkup lu nu ga lo ngu nna da lung nnan wai, sungkung labu nnan pai, mayat maya wa nu ga, gumja gumhpra wa nu ga. dimi lamun bunghkup, dama latsa bunghkup lu nu ga lo. Ngu, nnan na go bunghkup ngu, hpang na go bung-up lu ga ngu ai re.
Dai mayat maya go maren rai sai. Ala m hpe go, laijum laika alik laika chye wa na dai. akun shum mai go shi go dinghku go nga nga ga ngu ai rai. Anum ni nge go dimi maga hton, dama bunghkan jon, dimi lamun bunghkup, dama lasta bung-up n-ga ngu ai. Daido la-mun ma shangai ai hpe tsun ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-11-12 11:13:06 来源:德宏团结报
Shata 10 nhtoi 19 ya shani, Shuili myu wan je hpyen dap gaba hta go “Hpyen la ningnan”langai hpe hkap hkalum la masai, dai go Shuili myu asuya ni hku ja gumhpro wan 4.20 pru nhtom mari ai mita 42 tso ai ko wan mai sat ai wan sat modo rai nga ai hta n-ga, ya du yang grau hkrak grau tso ai wan sat modo mung rai sai.Sumla hta madun ai go mita 42 tso ai wan sat modo re.
Mangshi ramam hpung shamu shamot ginju ni go ndai hte ning hta “Masha sharin shalat ai hta akyu jashon, hkamja ai hku galu gaba wa”Nga ai myit jasat hpe madung nna, jongma ni a hpaji hkum tsup ai hku nna sharin shapan sa wa nga ma ai.Sumla hta madun ai go jongma sumla soi sharin nga ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
MANAU HTE MANAU SHADUNG HPE MANU SHADN GA
目瑙节
时间:2014-06-25 00:00:00 来源:德宏团结报
Manau go Jinghpo Wunpong myu sha ni yong a htunghking dinghkung n gum re, manau shadung a labau ningpot go mali sha re, manau a ningpot ninghpang mung sut mnau sha re, manau ka manau ai naupa hkrang mung shong de mali lang not, hpang de mali lang not sha re.
Daini anhte Jinghpo Wunpong myu sha ni aga lakying hte seng nna Ziga ga ai Jinghpo Wunpong sha nkau kau n-gup aga gaw amyu langai re nga galo lam go amyu garan ai hkrang hkrai galo, Sana makam masham kam hkap la ai Karai masa kam sham hpung ni mung amyu sha lot lam re nga, yong go karai kasang hpe kam ra ai nga, masha nkau kau go madu a htingkyeng jasat sha myit nna amyu sha ni hpe lam woi shadam wa, ahpung lakying hkrai shalo nna madu a kan bau lam hkrai machyu masha wa a hpung yom ko shang ai lam n dum! Asuay magam gun slang nkau kau mung madu a lahkum sha hkrai shanagang nna amyu ting a kalu kaba lam hpe ahkyak n la ai madu a laghkum sha myit magu nna amyu hting a galu gaba lam hpe hpang de ton kau! Htunghking salangni nkau mung madu a arawng aya hpe sha ahkyak la, htunghking mying hte madu a dunghkung, madu myit nna sha hkrai shapa nna amyu ting a htunghking dunghkung hpe galoi go madung galoi n chye dat ai lo wa nga sai! Mare salang ni galo ai ni mung amyu a mare a bu ga a lam hpe madung ndat ai madu adunghkung sharot na hpe sha madung dat nna mare sut gat hkrai shama!
Manau hte manau shadung go Jinghpo Wunpong myu sha ni a Htunghking ninggum rai nga ai majoi n mai jahten ai! Daini Myen mung de na ni go Manau shadung hpe amyu lakung kru ngu shadung kru hku woi masat lang mat wa ai, Hpung ni gaw Manau shadung ko Yesu hte seng maka ni bai aship jahten bang wa sai! Anhte Miwa Gumsan mung ni go Manau shadung maka hpe Madau ra ai hku jahten shanut mat wa nga ai hta, manau ka hkrang hpe mung majoi ka shanut asi maka ka hkrang ni hpe chyahkan hkom ai hta pyi grau n tsom hkra woi ka shanut lang wa nga ga ai!
Daini htunghking salang ni, Daini na hpaji masha ni htunghking hpe atsom n sharin da ai. Daini na hpaji masha ni madu ra ai hku majoi soi sama la nna salang ni hpe madun yang, salang ni mung atsom n myit yu ai madu myi yang yu tsom dum jang rai sai nga nna shagrin kau kau rai manau shadung hpe jahte wa ma ai.
Grau nna go daini na sara n kau manau shadung hpe langai ya jung ai bo, lahkong sha jung ai bo, masum jung ai bo, mali jung ai bo, ....shi lahkong jung ai bo nga nna woi aship wa ma asi , dai go hpung sara n kau htunghking makam masha hte seng ai hpe atsom n sagon ai wudang hte seng ai hpe manau shadung hku son la nna, shi lahkong ngu ai myit shing ran la mat wa ma ai.
Labau hta manau go du magam manau, lu su ai ni a manau dari darat manau ngu ai nnga ai.
Manau a ningpot go Manau mui hta hkai da ai jan ga na sut manau ko nna Hkrang sin yang hku ga Sut Wa madu hte Gan jan Hkring Ngu yan manau ai sut manau ko nna Wa hkyet wa singgong magam manau ai go Manau ningpot rai nga sai. Labau hta manau shadung hpe shadung go mali sha rai nga ai, dai go dung nu hte dung la sha rai nga ai. Dungnu hpe shi go num re majo loi sak gaba ai maka lamang ka ai hte sak loi ram ai makam kumla ka ai sha mu ai dung la hpe lahkong bang ai, dai go mungkan ga hpa mung azum hku rai nna ganon numnang ngu ai nga ai ngu hku nna galo ma ai. Bai dingda de na mung ga tong hte ngau gum sha nga ai. Maka go anhte go lamu de na matso ningtsang gum gun makam kam ai ngu ai hku nna jan shata sumla shagan ni kap ma ai.
Munkan ga manau ai ten hta, Gumchying gumsa prat hta go num la num la hku jung ma ai, Gumrong gumtsa prat ko nna go num ni hpe makop ai ngu num hpe gaang de jung nna makau de dung la jung ma ai.
Gaang na dungnu yan ko jan sumla kam ai go jan hpe no ai ngu ai hku n rai, num ko shingkang ai amyu re ngu jan sumla hku shadon nna dungnu yan ko jan sumla kap ai, makau na dungla yan ko shata sumla kap ai go, la go ningsin hkan mung hkom ai amyu re ngu shata sum lap nna shata go ala re ngu ai hpe labau ko mung hkai nga ai, Jinghpo Wunpong sha ni a labau hta Jan shata Anum ala ngu masat hkai da ma ai.
Moi go Manau manau ai shaloi, matso ningtsang lajo laya hpe dai manau shadung ko galo ai, Jana hkungga wudang hte madai wudang hpe dai manau shadung ko galo ai, wudang dai yan go dungchyai wudang rai, dung tsunrong ai.
Ya daini do lajo laya n galo ai gumsum manau hku manau mat waai, lajo laya galo tim dai manau shadung ko n galo ai, kaga sat galo mat wa ma ai. Ndai a mrang e daini manau shadung kru du mat wa ai. Manau shadung ko nhtu dingchyai mat wa ai re ngu ai hpe mu lu ai. Ya myen mung ko jung ai manau shadung kru dai go moi na manau shadung mali ko dungchyai wudang lahkong, dungtsun lahkong dai hpe manau shadung kru ngu shabyin mat wa ma ai. Miwa mung na wudang mali ko nhtu dingchyai kap mat wa ai go, hpang dong lajo laya galo tim kaga ko galo ai raitim madai wudang hpe go dai manau shadung ko manau ngut wa ai hte sa sat ya ai hpe, hpang e amyu sha ni a htunghking masat nhtyu dingchyai galai shakap mat wa ai rai nga ai. Sak se ndai ni ya moi 1940 jan ning na manau shadung ningsa ko no mu lu nga ai. 1890 ning hkan na sak se mung no mu lu nga ai. Moi ron sama ga na japan badang manau hta mung no mu lu nga ai.
Manau shadun hpe langai ko nna shi lahkong hku myit shut mat wa ai go, Si poi na wudang hpe yu myit gatong la ai sha rai nga ai.dai lam go si poi hte seng ai wudang hpe sagon yu nna si poi na naupa htunghking hpe sagon yu jang atsom chye mat na sindai. Dai majo dari darat ngu ai ko nna shi lahkong ngu ai du hkra manau shadung hpe majoi hku sa jahten, Manau shadung maka go ye su hte gachyi mung nseng ai, amyu sha ni a htunghking makam masha ko nna wa ai sha re, amyiu sha ni a htunghking ginghkung ninggong rai nga ai, amyu sha ting mai myit hkrum gumdin ai ndai ko sha re, gadai mung hku jahten! Yesu sumla n kam ting yesu hpe kam ai ni mung mai manau ai, Nat n jo tim nat jo ni mung mai manau ai, tim htunghgking mnau go gadaiu mung n ja
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
U hkyi hpro ana tsi ladat
鸡白痢病的医治方法
时间:2014-05-08 00:00:00 来源:德宏团结报
1, Lusisu(六茜素) hpe 0.5% shadang hte hku nna ushat ko gayau bang nhtom, lani mi 2 lang, 1-2 ya jo yang, mai shadang 93.7% du lu ai.Uhkyi hpro ana hpe htang maja na rai jang, 0.1%~0.3% shadang hku nna U hpe jo ai ntsing ko gayau bang nna jo u(Jo na shaloi tsing gayau la u, sha n rai jang tsi n-gun yom mat chye ai).
2,Gaubong gatsing hpe gatok mani nna ushat a shadang 20% hku chyam hkra gayau bang nhtom, U ni hpe 2-4ya daram achye sha shangun yang, mai shadang 83% a lahta de du lu ai. Gaubong go Gai, Hte, Dihpro namta hte Wuisinsu re lo htam rong nna, ana ganu sat shing nrai shingtang kau lu nga ai.
3,Wa shagri hpe sho la nna, no gahtet nga ai shaloi lasi gaba hpring hkra bo bang nna, nbung nsa hkrang ai shara ko noi jahkro ton u. U hkai ni hkyi hpro ana byin ai shaloi, dai lasi hpe rin mani nna ushat ko gayau bang nna, lani mi 3 lang jo yang mai lu nga ai.
4, La-son ntsin ushat ko bang jo shing nrai la-son ntsin nan jo yang mung mai ai. Nong e go gaujeng hpe azat mani nna U hpe jo yang mung U hkyi hpro ana hpe tsi lu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
U shat ko jum jat jo yang gaja ai lam
鸡食中添加食盐的方法
时间:2014-05-08 00:00:00 来源:德宏团结报
Lu(氯) hte Na(钠) go U hkum, shan hte udi gata ko rong nna, U hkum gata na Son kyen(酸碱) hpe hpring tsom shangun, sainu hte sai lapran gahkrang manu shangun rai, U hkum na ntsin jahpring ya re akyu rong nga ai, dai hta n-ga, shi go U shat kan na hkri hpa shabyin ya lu nna,U ushat rin n-gun jat ya lu re majo, sau hte dihpro namta marop jashang na hta akyu mung no rong nga ai. U hpe lani mi jo na ushat ko jum 0.3%~0.5% bang gayau ya na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-24 09:29:31 来源:德宏团结报
Yinnan mungdo gaba ginsup byengya rung rung up Yang Lin, rung up tau Li Si Hkang re ni, shata 12 pro 4 ya ko nna pro 7 ya shani du anhte mungdo ko ginsup byengya muhtam sat lawat wa jep dup hkom ma ai. Ndai go Yang Lin mungdo ginsup byengya shalan shakyang shara ko sa jep dup hkom ai re.
Shata 12 pro 5 ya shani, mungdo asuya ni Sakhkung dat shiga npot nhpang hking rai go maden muhtam zuphpong hpo nna, Miwa mung Htehta arang pong satut seng Sakhkung dap ran seng go sha- rot ton sai. Ndai go Htehta Sakhkung dap ran satut seng go sharot poi galo ma ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Gumgai dingla lawan ai npot nhpang
衰老过快的原因
时间:2014-06-30 00:00:00 来源:德宏团结报
1. Magri hte galo ai magri di, magri jarung, magri wan, magri ka-mai zon re ni nau lang nna masha hkum de magri rai nau sha bang kau ai majo, masha a laso lasa n-gun shayom kau ya nna, masha ngok mat wa, shing nrai gumgai dingla lawan wa ai.
2. Tsa nau lu nna masha a sade, sin re ni hta hpye wa, bum wa chye rai ai hta n-ga, n-gun yom mat wa chye rai wa nga ai.
3. Simai hkri hpa hta go Shauson-yen (硝酸盐) grai rong ai majo, masha sha bang dat jang masha hkum hpe jahten nna gumgai dingla wa lawan nga ai.
4. Lusha rai ni yat hten mat jang, zinli ganu, ana ganu ni manu mana chye rong wa ai majo, masha sha bang dat jang kan mase, pu kan gayup machyi rai nna masha grau gumgai dingla lawan nga ai.
5. Wan hkut, numhpu zon re ai ni masha a hkum de marop bang hkrup jang, sinwop, sai lam re ni de chye shang wa nna masha hpe grai shaza hkra nga ai, grau nna malut lu ai ni dai malut nsa hpe sinwop de marop bang la hkrup jang, Nigudin (尼古丁), Gyauyu (焦油), Yi yanghuahtan(一氧化碳) zon re ni go tan-guchun (胆固酵) tai nna, masha a sinwop gata hta chye majo rong nga ai, shingrai gau ngui go masha a sai lam gapat hkra nna, sai gahkrang yak re majo masha grau gumgai dingla lawan ai.
6. Ga lasi, lasi, hkainu zon re lusha rai hten mat jang, nshulamu chye tu wa nna, Honghkyumuidusu(黄曲霉毒素)chye byin wa re majo, masha sha bang dat jang, bo sin, kro galau madon mayu, kan mase rai nna, laja ai ni go ginsa ana pyi chye gale wa re majo, masha grau gumgai dingla lawan ai.
7. Hka ja ton ai nau na jang, hka hka-hkri chye rong wa nga ai, lama lawan n gashin galai kau ai masha lu hkra jang, shat kan rin n-gun yom mat, laso lasa, jit lam hte sai galo hking rai ni hta ana byin wa nna masha grau gumgai dingla lawan ai.
8. Nau gashung jang masha a sai lam chye chyat wa, sai gahkrang ai lam chye lanyan wa rai ai; Nau gahtet jang, salat nau pru nna Jungshu(中暑) ana chye byin wa nga ai; Nau madi jang go, Fungshi(风湿) ana chye byin wa nna gumgai dingla lawan ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Dum nta hte jong hkan H1N1 ana hpe htang maja na lam
校园如何预防H1N1
时间:2014-06-30 00:00:00 来源:德宏团结报
1. Ali awo kumla rong sai(Gahte, jahkru, nyep san pru re ni) shing nrai sinwop ana lu ai ni hte tsan gang na. 2. Datshin rung, gat dut seng gaba re masha lo ai shara hkan n sa na. Ra ai shaloi n-gup magap gup kau na. 3. Madu a sanseng lam galo gaja na, nong e sa-bya hte ata gashin san seng kau na. Manu ai rai yang, ahka lo shin, bo lo hkrut rai na. 4. Tinang a amyi, ladi hte n-gup hpe majoi n masop na, hpa majo nga yang ana ganu go ndai hku nna hkron kap wa ai lam lo ai. 5. Hkum hkrang dingyang shaman shakyang nna, yup shat hkru ra ai, lusha mung asan re lo sha nna, namta grung grung sha lom ra ai. 6. Jahkru shing nrai gahti ai shaloi maisau re ni hte ladi magap kau na, maisau hpe maza sumbu de gabai bang kau na. 7. Ana kap ai mu hkrup jang tsirung de lawan sa ra ai, dai hta n-ga, gaga masha ni hte tsan gang ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpaji lam na zen kung masha(5)
知识精英(5)
Jan Hten Yu: Miwa mung wanleng lam na ningshong masha
◆Shi a pra sa labau
Jan Hten Yu, laika mying Gyen Chin, mying hkot go Da Chau nga ma ai, Miwa amyu, Gongdung Nanhai masha, dum nta go Hunan ko rai nga ai, shi a daido buga go Anhkui Wuyen (Ya go Gyang si ko lom mat sai), Miwa mung nambat langai hkamhkung ai mung tso wanleng lam jak mu sara gaba rai nga ai. Shi go 1861 ning hta sa pra nna, 1919 ning hta si mat sai, si mat ai htom shi hpe shi a gainu jan hte rau Bekyin ko nna Janggya hku du ai wanleng lam na Zhinlung mahkrai wanleng daru makau ko lup ton da ma ai. Shi lit hkam nna galo ai Gyinjang wanleng lam ni go, shi hpe “Miwa mung wanleng lam a gawa”,“Miwa mung ya prat na jakmu gawa”nga shakon shagrau ai mying no lu shangun nga ai.
Jan Hten Yu go anhte mungdan hta grau jau dik ai hkamhkung ai jakmu laksan ninghkring rai nga ai. Sak 12 ning hta, laika hpaji grai kunggat ai majo Zhin Aru Arat asuya ni Ameriga mung de hprai dat nna jong sa lung shangun ma ai. Lahta tsang jong ko nna pru ai htom, shi go Yelu dakkasu jong ko hpun ngau jakmu hpaji lam na wanleng jakmu sharin achyin la u ai. 1888 ning hta, shi hpe Miwa mung wanleng satut seng gumhpon jakmu sara ngu ai aya lit gun shangun masai. Dai aten hta shi nhtoi 80 ya sha lang nna, Htanggu ko nna Htenzin du ai wanleng lam ong badang wunli lu ai hte galo shangut ton nu ai. Dai htom, shi matut manoi wanleng lam tsomra mi ko na gumhpon jakmu sara aya lit gun nna, shi a sak prat hpe Miwa mung na wanleng lam hta alak rai sak ap ya sai.
◆Galu gaba wa ai maumui
Madu a sak prat hpe jiwoi mungdan hpe ap ya
Jan Hten Yu go sak 12 ning sha no rai yang, Zhin Aru Arat asuya ni Ameriga mung de hprai dat nna jong sa lung shangun ma ai. Jan Hten Yu lahta tsang jong lung hpang ai dai shaning, Miwa mung na nambat langai wanleng lam, Wusung ko nna Shanghai du ai wanleng lam gaji hkrang sai. Rai yang, dai shaloi na laika hpaji kung dum ai salang nkau go wanleng hpe mu jang, lamu ga jahten ai nga nna, wanleng lam hpe no sa chye jom hpya shaza rai ma ai.
Mu lam dai sak no gaji ai Jan Hten Yu hpe grai she ganan hkra nga ai. Dai majo, shi go madu amyu hte madu mungdan hpe shawum shaja lu hkra nga myit da-ting la nna, wanleng lam jakmu laksan hpaji sharin la na nga dodan da sai. Tsomra ning sharin achyin la sa wa ai htom, shi go gaja dik htum hkra re hpaji janmau gup la lu sai hta n-ga, madu mungdan de nhtang wa nna, madu sharin la lu ai hpaji hpe jiwoi mungdan hpe wa ap ya na nga nhtang wa sai.
1905 ning hta, Jan Hten Yu Miwa mung wanleng lam labau hta na nambat langai madu galo ai wanleng lam---Gyin Jang wanleng lam na gumhpon jakmu sara lit hkam gun hpang sai. Maigan masha ni Miwa mung masha ni madu hkrai wanleng lam galo ai nga shiga na lu jang, jom mani sagoi nna “Madu a n-gun hpe mung n shadon yu ai”,“Mawam madam rai hpa hkrup hpa galo.”Nga tsun ahpyak ma ai. Maigan masha ni ganing nga tsun mani tim, Jan Hten Yu go “Hpaji sharin la shara npung tim, madu chye ai yong la shapro nna, madu mungdan hpe maigan ni n lu roirip rai yang she, lamu ga ntsa ko tsap ngang lu ai.”Nga ai ga hko hpe kam tik tik rai nga ai. Dai majo, shi go maigan na jakmu sara langai pyi nlang ai, madu a n-gun atsam ma hkra hte wanleng lam go maden shakut nga nu ai.
●Laksan ninghkring ni tsun ai:
Mungdan ngu ai n nga yang, dum nta hte mungchying sha ni mung n nga na chyalu sha re. Madu a jiwoi mungdan hpe n tsora ai ma go,ganu a chyu jo chyeju hpe malap kau ai hte maren, mungdan hte amyu bosang sha ni mung shi hpe malap kau na chyalu sha rai nga ai. Ndai zon re ma go lam dam dam ai ma hte maren, shi a nga pra lam hta gade mung ntu ai zon nga nna, nhpa mu bungli galo tim nchye ongdang nga ai.
●Dinghku gata sharin shapan nyan hpaji:
Jan Hten Yu a maumui ko nna, anhte lawu na lam ni myit shapro lu ga ai:
1. Ganu gawa ni ma hpe mungdan hte madu a dum nta hpe tsora ai myit jasat jasa shaman shakyang ya na. Ma hpe no gaji ai ko nna madu a dum nta hte mungdan a ahkyak lai ni lo lo tsun dan nhtom, ma ni a madu a dum nta hte mungdan hpe tsora ai myit jasat jasa shaman shakyang ya hkrat wa na.
2. Ganu gawa ni ma hpe shara magup bu hkom woi hkom ra ai hte maren, ma hpe jiwoi mungdan a tsom htap numchying re ni sa woi yo yu hkom nna, ma a krowang myit gata na amyu a matu gumrong ging ai lam hte mungdan hpe tsora ai shingni re shadan shapro shangun rai na.
●Galu gaba wa lam na myit lu lam:
Mungdan lu yang she dum nta ngu ai nga ai, dum nta nga yang she nang hte ngai nga nga ai. Mungdan hpe tsora ai shingni pyi nrong ai ma go, lam dam dam ai masha zon, madu a myit hta gade yong na pyi nchye ai wa, ong dang lam tam la lu na go yak hkak dik nga ai.
JINGHPO LAIKA
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Ngwi Pyaw Ai Kun Dinghku Hpe Gara Hku Lu La Mai Na Ta?
Nang gara hku shadu ai rai?
Tsawra myit hte kun?
Ja gumhpraw hte kun?
Kaga lama ma hte kun?
Chyum Laika Hta Tsun Da Ai Lam
“Karai Kasang a mungga madat la nna, hkan nang ai ni gaw a lu ma ai.” —Luka 11:28.
Chyum Laika Hta Na Nang Lu La Mai Ai Akyu Ni
Teng man ai tsawra myit hpe lu la na.—Ehpesu 5:28, 29.
Shada da hkungga lara ai lam lu la na.—Ehpesu 5:33.
Myithkrum rap ra ai lam lu la na.—Marku 10:6-9.
Chyum Laika Hta Tsun Da Ai Lam Ni Hpe Kam Mai A Ni?
Kam mai ai lam ni nga ai. Nkau mi gaw:
Karai Kasang gaw kun dinghku hpe nnan de ya ai wa re. Chyum Laika hta Yehowa hpe “kawa ngu shamying ai, yawng hte a npawt daju Kawa” nga nna tsun da ai. (Ehpesu 3:14, 15) Maga mi hku tsun na nga yang, kun dinghku prat gaw Yehowa a majaw byin pru wa ai re. Dai hpe chye na matu hpa majaw ahkyak a ta?
Ndai lam hpe myit yu u. Grai mu ai shat mai hpe sha ngut ai hpang, dai hta hpa ni bang shadu da ai hpe chye mayu yang, kadai hpe san na rai? Dai shat mai shadu ai wa hpe san na n rai ni?
Dai zawn sha, kun dinghku ngwi pyaw na lam ni hpe chye mayu ai nga yang dai hpe nnan de ya ai Yehowa Karai Kasang hpe san ra na rai nga ai.—Ningpawt Ninghpang 2:18-24.
Karai Kasang nang hpe yu lanu lahku nga ai. Kun dinghku kata na masha shagu gaw, Chyum Laika hta tsun da ai, Yehowa a hpaji jaw ai ga ni hpe, shakut nna hkan sa yang, hpaji rawng ai ni tai wa na re. Hpa majaw rai? “Shi nanhte hpe lanu lahku tsang ya nga ai” majaw re. (1 Petru 5:6, 7, Kabu Gara Shiga) Yehowa gaw, nang akyu lu na hpe ra sharawng nga ai. Dai majaw, shi sharin ya ai lam ni gaw, anhte a matu galoi mung akyu nga ai.—Ga Shagawp 3:5, 6; Esaia 48:17, 18.
Sumru Yu Ga
Kaja ai dinghku la, dinghku num hte kaja ai kanu kawa gara hku byin mai na ta?
Ndai ga san a matu Chyum Laika mahtai hpe EHPESU 5:1, 2 hte KOLOSE 3:18-21 hta mu lu ai.


text:
Maumwi 39: Arun A Dawhkrawng Nampan Pu Ai
Yu dat u. Ndai dawhkrawng shing nrai sumdoi hta, myin ai batan si hte, nampan ni pu tsawm nga ai. Ndai gaw Arun a dawhkrawng re. Arun a dawhkrawng lana mi na laman, asi si, apu pu wa ai. Hpa majaw re ai hpe yu yu ga.
Israela masha ni gaw nam mali hta e, kayin hkawm nga ai tsawm ra na sai. Masha nkau mi Mawshe gaw ningbaw nmai galaw sai. Arun mung hkinjawng agyi n-galaw ging sai, nga nna myit la ma ai. Dai zawn myit la ai masha ni hta Kora mung lawm ai. Dahtan, Abira hte ningbaw marai 250 ni mung dai hte maren myit la ma ai. Ndai masha ni mahkra Mawshe hpang de sa wa nna: ‘Anhte a ntsa e, nan nau gaw hpa rai nna tinang a hkum hpe shagrau la nga myit ta?’ nga nna tsun ai.
Mawshe gaw Kora hte shi a hpang hkan ai ni hpe: ‘Hpawt de wan ban hta law ban bang nna, la sa wa mu; Yehowa a nawku sum de sa wa marit, Yehowa kadai hpe lata la na re ai lam yu yu ga,’ nga nna tsun ai.
Hpang shani e, Kora hte shi a hpang hkan ai masha 250 naw ku sum de sa wa ma ai. Shanhte hpe madi shadaw ai masha law law sa wa ma ai. Yehowa mung grai matsin pawt ai. ‘Dai nhkru ai masha ni a sum hte, tsan tsan nga mu, shanhte a arung arai hpe hkum hkra mu,’ nga nna Mawshe tsun ai. Masha ni mung madat nna, Kora, Dahtan, Abira ni a sum hte tsan tsan nga ma ai.
Bai Mawshe gaw: kadai mahtang hpe Yehowa lata la ai lam ndai hku nna chye lu na re; lamu ga gaw ga wa nna ndai nhkru ai masha ni hpe, mayu kau na nga nna tsun ai.
Mawshe tsun ngut ai hte, lamu ga gaw ga wa ai. Kora a sum hte shi a arai ni, bai nna Dahtan, Abira hte shi a masha ni hpe, aga e mayu kau ai. Dai hpang e aga gaw bai chyip mat wa ai. Aga e mayu kau hkrum ai ni jahtau ai, nsen hpe na yang masha ni gaw, ‘hprawng saga! Anhte hpe mung mayu kau na re,’ nga nna jahtau ma ai.
Kora hte shi a hpang hkan ai masha 250 ni gaw, naw ku sum makau e, naw nga nga ma ai. Dai rai nna Yehowa gaw wan hpe dat dat ai. Shanhte mahkra wan hkru nna si mat ma ai. Dai hpang Yehowa gaw, Arun a kasha Eleaza hpe tsun ai. Si mat ai masha ni a ban hpe la nna, tawn hkungri magap na matu, hpri pa byin hkra galaw u; Ndai tawn hkungri magap gaw Arun hte Arun a kasha ni hta lai nna kadai mung Yehowa a hkinjawng n-galaw lu ai lam israela masha ni hpe sadi jaw ai lam re.
Shing rai Yehowa gaw Arun hte shi a kasha ni hpe chyu sha hkinjawng agyi lata tawn ai lam hpe grai dan leng shangun mayu ai. Dai majaw Mawshe hpe tsun ai: ‘Israela amyu lakung shagu hta na ningbaw shagu hpe dawhkrawng langai hpra la sa wa shangun u; Lewi amyu lakung na matu, Arun hpe shi a dawhkrawng la sa wa shangun u; Dai hpang dawhkrawng shagu hpe naw ku sum kata na ga shaka sumpu a man e, tawn da lu na; hkinjawng galaw na matu ngai lata ai wa a dawhkrawng gaw, nampan pu pu wa na ra ai,’ nga nna tsun ai.
Hpang jahpawt e, Mawshe shan yu ai shaloi, Arun a dawhkrawng hta nampan pu pu ai hte, myin ai batan si mung si nga ai. Dai majaw Arun a dawhkrawng hpe, hpa majaw Yehowa nampan pu pu shangun ai lam hpe nanhte chye na sai kun?
Bu hkawm laika 16:1-49; 17:1-11; 26:10.


text:
Mungdo pati rapdo mungdo asuya nambat 2 gawan gatsan hpung ni go-nyen poi gawan gatsan hkom ma ai
州委州政府第二慰问组开展春节慰问
时间:2015-02-13 09:09:56 来源:德宏团结报
Ndai go Yi Ma Yo gawan gatsan gumhpro gabu muhtam masha hpe sa jo ai re.
Mungdo mungchying sha gasa zuphpong gaba dinggrin salang rapdo mu madu Yi Ma Yo, mungdo up tau Hkung Lagam, mungdo mung masa bongban rapdo tingnyang up tau Lu Sin Kong re ni woi zahpo ai mungdo pati rapdo mungdo asuya nambat 2 gawan gatsan hpung ni, shata 2 pro 9 ya shani anhte mungdo na sharin shapan rung ni hte nsen shapoi rung dap hkan na ganbu muhtam masha ni hpe sa yu gawan gatsan hkom ma ai


text:
Miwa mung hpuntang hpaji npot mying danhkung masha(1)
哲学名士(1)
时间:2014-08-29 00:00:00 来源:德宏团结报
Lau Zi: Miwa mung hpuntang hpaji npot a jiwoi jiwa
◆ Nga pra lam labau
Lau Zi, mi na mying go Li Er ngu ai re, laika mying Bo Yang, mying hkot Lau Ran, Lau Zi ngu ai go shi hpe hkungga shaga ai mying re(Moi prat hta sari sadang rong ai ni hpe "Nhpa nhpa Zi" nga shaga ma ai), Miwa mung Daugya (道家) myit hpung ni a jiwoi jiwa re. Shi go mungkan shaning shong 580 ning daram hta sa pra nna, mungkan shaning shong 472 ning hta si mat sai. Moi prat labau sok usa ni hpaga yu yang, shi go Anhui Goyang masha rai nga ai. Lau Zi ka ai laika go <
Lau Zi hpe Htang Aru Arat prat na hkohkam ni matut manoi jiwoi jiwa nga shamying lai wa yu masai. Ya prat hta, Lau Zi a myit go hka panglai tot lai nna, mungkan na laili laika zahpo la ai ahkyak myit jasat n kau byin mat sai. Lau Zi shi mung mungkan labau hta mying danhkung ai masha marai latsa na marai mi rai nga ai. Shi ka ai <
◆ Galu gaba wa ai maumui
Myit zim rai sumru nna sharin achyin kam
Lau Ran go no gaji ko nna myit grai let, myit zim rai sumru kam ai hta n-ga, sharin achyin la na mung grai kam nga ai. Dai majo, shi go nong e nta na hpyen du ni ko hkan abai nang nna, shanhte hpe mungdan wumja, majan ong sum, nat jo chyaba wot, lamu ganghkau na shata shagan re ni hpe maram yu ai mu lam tsun dan shangun ngun rai u ai.
Shi a ganu gasha wa dai zon sharin achyin la kam ai hpe mu nna, kro wang myit hta grai gabu dik nga ai. Shingrai, shi go hpaga hpaji hte hkungga lara hpaji re chye ai Shang Rung sara hpe so la nna gasha hpe laika sharin ya shangun u ai. Shang Rung sara go sumsing maka hpaji hte hpyiyen hpaji, moi prat hte ya prat na htunghking laili mung chye re masha rai nna, Lau Ran nta masha ni yong grai hkungga la-ra rai ma ai.
Lani mi hta, Shang Rung sara wa go:"Lamu aga lapran hta, masha grau ahkyak, masha mi masha hta, hkohkam wa grau gaba" nga ai nga tsun jang, Lau Ran atin ama nga san u ai: "Lamu go nhpa bo re?"
Sara wa htai ai: "Lamu go lahta na asan apra re wa rai nga ai."
Lau Ran bai san ai: "Asan apra re go nhpa rai re ta?"
Sara bai htai ai: "Asan apra re go lamu gang hkau rai nga ai." "Lamu gang hkau ko nhpa rai nga a ta?" sara wa bai htan ai: "Lamu gang hkau ko, asan apra rai nna nhpa mung n nga ai." "Lahta ko go nhpa rai re ta?" nga bai san u ai.
Sara wa htai ai:"Asan apra re lahta ko go, grau nna asan apra sha rai nga ai. "
Lau Ran bai san ai:"Asan apra re ma jang nhpa rai no nga a ta?"
Sara wa htai ai:"Shong na hpaji sara ni mung n tsun shadan ton, moi na laika hta mung n ka da re majo, ngai hkrup mara ngu n wam tsun ai."
Shana du yang mung, Lau Ran go manghkang dai hpe sha no myit pu nga nna, ganu hpe bai sa san u ai. Ganu mung nchye tsun dan nga ai. Shaloi shi go nta na hpyen du wa hpe bai sa san yang, hpyen du wa mung nchye htai dan nga ai. Shing rai, shi go bo sharot nna shata shagan hpe yu let, lamu gang hkau ko teng sha nhpa rai wa nga ai kun nga myit sumru yak nna, shana tup yup pyi nlu yup rai nga ai.
Lani mi hta, Shang Rung sara wa:"Mungkan ga ntsa na mu go, hku hkau mazum mu she ahkyak gaba rai nna, lama hku hkau lam n nga jang, mungdan hte mungdan shada gap gasat hkat wa, dai htom lahkong maga chye sum mat rai nna, gara mungdan de mi rai rai gaja ai lam n rong nga ai. Dai majo, manang wa hpe manu shangun yang go, madu manu la ai hte maren, manang wa hpe tsin-yam jahkrum yang, madu hpe jahkrum la ai she rai nga ai." Nga tsun jang, Lau Ran atin ama nga bai san dat u ai:"Mungkan ga ntsa shada gasat gala rai hkat yang, mung masha ni a matu akyu gachyi mung nrong nga ai, hpa majo hkohkam ni n gon lajang ai rai?"
Sara wa htai ai: "Shawa masha ni a ga-li ga-lo re mu go, shingwang gaji ai ginra na n zimra ai mu sha re. Shingwang gaji na n zimra ai mu go shingwang gaji ai hku hpyen sha chye ok pru nga ai, dai majo, hkohkam ni mai lajang kau nga ai. Rai yang mungdan hte mungdan gasat hkat jang go, shingwang gaba ai n zimra mu rai nga ai. Shingwang gaba na n zimra ai mu go shingwang gaba ai hku hpyen mu chye byin pru nga ai, ndai zon re mu go hkohkam ni nan galo shapro ai majo, shi madu ganing di lajang kau na rai? "
Lau Ran san ai: "Hkohkam wa madu pyi nlu lajang ai mu go, hpa majo sagya wa n lajang a ta?"
Sara wa bai htai ai: "Shong na hpaji sara ni mung n tsun shadan ton, moi na laika hta mung n ka da re majo, ngai hkrup mara ngu n wam tsun ai."
Shana du yang mung, Lau Ran go gade myit tim nlu myit chye nga ai. Shing rai, shi go ganu a yup gok ko gagat sa wa nna, ganu hpe bai sa san u ai. Rai yang, ganu mung nchye htai dan nga ai. Shaloi, shi go nta na hpyen du wa hpe bai sa san u ai, nta na hpyen du wa mung ganing ngu nchye htai dan nga ai.
Dai ko nna, shi go shara magup na mying prong masha ni ko sa hkan tam san sagon hkom, moi prat na hpaji masha ni ka da ai laika ni yu hti rai shakut hpang wa nu ai.
Lau Ran go ndai zon sharin achyin n lagon ai hta n-ga, myit sumru n lagon re majo, prat lak mi na mying danhkung ai masha byin tai lu mat sai.
● Laksan ninghkring ni tsun ai:
Sharin la kam myit sumru n lagon re go gaja dik ai sharin achyin htunglai myu mi rai nga ai. Sak no gaji prat na Lau Ran go myit sumru kam, madu nchye ai manghkang hpe san n lagon re ronlai gaja lang hkrat wa nna, sharin achyin la dangam rai shakut ai majo, Miwa mung moi prat na mying danhkung dik ai myit usa hte hpuntang hpaji usa langai byin lu nga ai.
Ganing re hpaji rai rai go madu pra sa ai shani ko nna chye ai n rai nga ai, galu gaba wa ai laman madu myit sumru, tam sok, sharin achyin la dangam rai nna she chye la nga ai. Mayu na nga sat nga sa laman hta, ganu gawa ni ma hpe myit sumru shangun rai nna, ma hpe myit sumru sa wa ai npot nhpang ko sharin achyin la ra ai ngu n-gun jo ra ai. Tsun ga nga yang, ma go no gaji ko nna nhpa hpe mung grai chye mayu nga ai, ndai zon chye mayu ai lam hpe alak rai shadan shapro ai go ma no gaji ai ten hta n hpa hpe mu yang mung san tik tik re hta n-ga, mahtai ntsun dan dan go nton rai nga ai, ndai go ma sharin achyin la sa wa ai npot nhpang nan rai nga ai.
● Dinghku gata sharin shapan hpaji:
Lau Zi a maumui ko nna, anhte lawu na lam ni myit shapro lu ga ai:
1. Ganu gawa ni ma san ai mu lam ni hpe kyetshop ai hte htai dan ra ai. Sak no gaji ai ma ni nhpa mu yang nhpa hpe san mayu ai lam go, ma ni hpaji hparat sharin la mayu ai masa hpe shadan dan ai rai nga ai. Ma dai zon re lam hpe ganu gawa ni nmai jin dum ai, grau nna kyetshop ai hte htai dan nna, madu mung nchye re manghkang hpe go, ma ni hpe madu hkum madu laika ngau re hkan sa sok tam shangun na hku sharin shaga ra ai.
2. Ganu gawa ni ma hpe nchye ai lam ni lo lo san shangun na n-gun jo ra ai. Ganu gawa ni ma hpe shinggan de lo woi chyai hkom nna, ma hpe madu a makau mayang na mu sumhpa hpe sharong shara re myit sharot shangun la nhtom, madu chye ai lam ni lo lo san shapro na n-gun jo ra ai.
● Galu gaba wa lam na myit lu lam:
Madu nchye ai hpaji hparat hpe hkrum gatut jang, maga mi de nton kau ai sha, Lau Zi wa zon sara hpe, shing nrai ganu gawa re ni hpe san nna, sharin achyin la dangam rai sa wa na. Ndai zon galo sa wa yang she, sharin achyin lam hta gaja ai akyu nsi mu lu na rai nga ai.
Mung Zi: Hkungga la-ra htunghking laili maga na ahkyak dik ai gasa
◆ Nga pra lam labau
Mung Zi, mi nnan e go Mung Hke ngu shamying ai re, laika mying Zi Yi, Zi Che, Zi Gyi nga shamying shajang u ai, Mung Zi ngu ai go shi hpe hkungga shamying shaga ai re, Jan-go Aru Arat prat Lu Aru Arat masha (Ya daini na Shantung Zuchin masha rai nga ai), Miwa amyu, Miwa mung moi prat na mying danhkung ai myit usa, sharin shapan usa. Shi go mungkan shaning shong 372 ning hta shangai ai re, mungkan shaning shong 289 ning hta si mat sai. Mung Zi a gaji gawoi go Lu Aru Arat na ahki Mung Sun Shi ngu ai re, htom e kun dinghku ru yak mat nna, Zhu Aru Arat ko sa htot nga mat sai. Shi sak 3 ning sha no rai yang, gawa si mat sai, ganu go shi hpe grai gon hkang shaja dik nga ai, dai majo "Ganu nta 3 lang htot", "Ganu da di kau" nga ai maumui mausa ni go htom hpang prat na nta dinghku gata ma ni hpe sharin shapan ai kasi gaja rai nga ai.
Mung Zi go Miwa mung moi prat na mying danhkung ai myit usa, sharin shapan usa, Jan-go Aru Arat prat na hkungga la-ra htunghking laili maga na ahkyak dik ai gasa masha langai mi rai nga ai. Shi ka ai <
◆ Galu gaba wa ai maumui
Mung Zi a ganu nta htot ai maumui
Mung Zi sak 3 ning sha no rai yang, gawa go mungkan ga ntsa na tot mat wa sai hte maren, ganu hkrai sha shi hpe bau lahku gaba wa nga ai. Sak no gaji ten hta, Mung Zi hte ganu go myu dingda maga na hkai mu gahtong ko nga shanu nga ma ai.
Shan nu a nta makau ko lup ba langai mi nga nga ai. Lup ba dai ko mang sa sa ai masha go wa wa sa sa rai, ganoi shani shagu lup ba dai ko num hku sa htu nga ma ai. Si ai ni a nta masha ni go hkrap hte wui nga, bai dumba dum achying dum re ni go ti ti ta ta, bung bung bang bang nga, grai she a bu nga ma ai.
Sak no gaji ai ten na Mung Zi go gaga ma ni hte maren, mu lam dai ni hpe grai yu mau dum nga ai. Shing rai, shi go masha dai ni a asat hpe hkan galo nang rai hpang wa sai. Gade nna yang shi go mang sa ai ni a amyu magup marit ningni hpe sharin chye la nu ai. Dai rai shi go loi hkring mi rai jang myitsu dik ai gashu gasha tai masu nna, grai yon dik ai zon rai bai hkrap yu, loi hkring mi yai jang dum ba dum, achying dum masha bai tai masu nna, ti ti ta ta bung bung bang bang nga bai di masu rai chye nga ai. Htingbu htingpyen nta hkan na ma ni hte gasup chyai rai tim, shanhte go mang hpai shapro, mang sa re shingran ni sha hkan sharin nang, dai hta n-ga bye lachya hpai lang nna nhkun pyi no sa chye htu rai ma ai.
Ganu go ma laika atsom sharin nna, hpaji rong ai masha byin lu na hpe sha myit mada ai masha re. Dai majo, gasha a laikyang ndai ni hpe mu nna, shi go ginra ndai hta ma gaba wa na lam hta akyu n nga nga ai ngu myit shapro lu ai hte, gaida jan sha raitim nta htot na hku myit dodan kau sai.
Htom e, ganu go myu gata ko woi htot shang wa sai.
Jan-go Aru Arat prat lak nnan do hta, hpaga yumga mu lam grai ang sai. Myu gaba nkau hkan seng dung ai ni mung nga sai hte maren, sumtsan ga na hpaga ga hkom ai masha mung nga sai. Mung Zi shan nu sa htot nga ai dai gat ya hta gat grai ang nga ai, gat rai hpa hpa mung hkum hkra dut nna, shawun rai re mung dut ma ai, bai nna sau pyik shara mung nga nga ai.
Mung Zi shan nu a nta sinna maga de go hpri dup shara rai nna, sinpro maga de go wa sat seng rai nga ai. Mung Zi go shani tup tup gat hkan sha lam hkom nna, gat dut masha ni gat rai dut maron ai hpe grai na sharong u ai. Shing rai, shi shani shagu gat rai dut ai ni a nsen hpe sharin la nna jahtau maron hkom re hta n-ga, gat rai dut ai hpaga masha ni a asat hpe bai galo hpang wa sai.
Ganu go nta gat ya ko rai yang mung Mung Zi a galu gaba wa lam hpe akyu grai n rong nga ai nga bai myit lu sai. Shing rai, shi go nta galang bai htot na hku dodan sai.
Ndai lang, shi go Mung Zi hpe myu gata sinpro maga na jong nta hte man chyo re shara ko bai sa woi htot nga sai.
Jong dai go asuya ni hpo galo ai rai nga ai, dai jong ko laika hpaji mung kung gat, htunghking laili mung chye re masha grai lo nga ai. Sak no gaji ai Mung Zi go jong na laika hti nsen hpe grai na marit nna, loi nhkring jong de gagat sa nna chyinghka lam na sa yu chyai chyai rai u ai, galang lang sara go jong ma ni hpe Chyu Aru Arat prat na htunghking laili woi shaman dan dan re hpe sa mu mu rai u ai.
Ndai zon re shingra e len madun dan ai gata hta, Mung Zi mung hting bu hting pyen na ma manang ni hte jong e sa mu ai lam ni bai woi gasup hkyem hpang wa sai.
Htom e, ganu go gasha hpe jong dai ko sa sa bang ton sai, Mung Zi go jong dai ko htunghking laili, ndan gap hpaji, son hkum, mahkon mangui re hpaji amyu hkum hkra sharin achyin hpang wa sai. Ma a laikyang re laklai wa ai hpe mu nna, ganu grai yu gabu ai majo, dai shara ko aten na na nga shanu mat na hku myit dodan kau nna nga nga masai.
● Laksan ninghkring ni tsun ai:
Gaita shan nu, nta galang mi htot yang gade daram ruyak jam jau na. Raitim ma a galu gaba wa lam hpe ngu nna, Mung Zi a ganu go matut manoi nta dai daram lang htot hkom nga ai. Dai rai Mung Zi a ganu go shingra grup-yin ma galu gaba wa na lam hta ahkyak dik ai lai hpe chye ai hta n-ga, ma a sharin shapan lam hpe mung grai maju jung dik nga ai.
Nong e tsun ai hte maren:"Masha gaja hte ganon yang masha gaja tai, n gaja ai wa hte ganon jang masha chyahten byin"da, ndai zon re lam go ma ni a hkum hta grau danleng hkra pru nga ai. Gaja ai grup-yin shingra go ma galu gaba wa ai lam na lakung lama dai langai sha n rai tim, ahkyak dik ai lakung lama langai rai nga ai. Dai majo, ma hpe gaja ai sharin, nga sat nga sa htung lai re shaman shakyang shangun na rai yang, ganu gawa ni ma hpe gaja ai grup-yin shingra re aja awa go shalat ton ya ra ai.
● Dinghku gata sharin shapan hpaji:
Mung zi a ganu nta masum lang htot ai maumui ko nna, anhte lawu na lam ni myit shapro lu ga ai:
1. Ganu gawa ni ma hpe gaja ai arung arai grup-yin go shalat ton ya ra ai. Gaja ai arung arai grup-yin go nhku gata na sanseng lam re ni mung lom nga ai, shing rai ma a sanseng laikyang re hpe mung shaman shakyang ya ra ai.
2. Ganu gawa ni ma hpe gaja ai myit atsam grup-yin go shalat ton ya ra ai. Ganu gawa yan ma a man ko ga-li ga-lo nmai rai dan ai, n hpa ruyak manghkang hpe raitim atsom bong hpye hkat nna, shada nmai shara hkat dan ai. Mayu e, nta masha shada tsang lahku, san gawan hkat rai nna, ma a galu gaba wa lam hta gaja ai myit atsam grup-yin go sharot ton ya na.
● Galu gaba wa lam na myit lu lam:
Kun dinghku gaja n gaja lam go ma a galu gaba wa na lam hta ahkyak dik nga ai. Ma lo malong go gaba wa ai htom, shi a myit hta no gaji ai ten na madu nta na nga sat nga sa lam hpe chyu shingran chye ran nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jinghpaw mungdaw Hugawng Pa ginra Lidu lam Wa Ra Zup kahtawng kaw March shata praw 2 Yi Sun Hkauna Masha Nhtoi lamang galaw ai hta buga masha ni kawn asuya ahkaw ahkang lu ni de lawnglam 5 hpyi shawn mat ai.
Dai lawnglam ni hta hkauna galaw masha ni kawn ‘Hugawng Pa ginra na kahtawng shagu hta lu ging lu ang ai ra gadawn lamu ga ni atsawm lu la na lam, n tara zing da ai yi sun hkauna ni yawng bai lu la na lam, Yuzana Company jak rung kawn shapraw ai matsat shabat gung tsi ntsin hte manam shagram re hpe la kau ya na lam, Hugawng chyauman masha ni yi sun hkauna awngdang lam hte bawngring lam lamyan shatsaw ya na lam hte yi sun ni atsawm mai galaw hkra ra rawng ai madim, hka hte hka lawng ni matut gawgap ya na lam ni’ hpyi shawn mat ai lam rai nga ai.
Wa Ra Zup kahtawng e galaw ai yi sun hkuna masha nhtoi lamang hta chyauman buga masha ni marai 100 hkawt sa du nhtawm tara kasa Slg. Ma Hka kawn yi sun hkauna hte seng ai hpaji jaw ningmu jahpaw ai lam ni galaw mat ai.
Yi sun hkauna hte seng nna machye machyang hpungjat wa na matu hte shimlum ai hkai sun lamu ga, ra gadawn ai lamu ga lu nhtawm rawt jat galu kaba wa na matu yaw shada let galaw ai lam re nga Wa Ra Zup kawn yi sun masha lit hkam Lashi Awng Lat tsun ai.
2008 ning Hugawng Pa Lidu lam mayan Yuzana Company maden shang wa ai ten kawn chyauman masha ni a yi sun hkauna yawng zing hkrum mat nna yi sun hkuna ginlut hkrum nhtawm shani shagu yak hkak jamjau ai manghkang ni hkrum sha nga ai lam rai nga ai.
Hugawng Pa, Lidu lam nmaw mayan na kahtawng ningchyawng 10 hta nga ai yi sun masha ni gaw maning 2014 hta Yuzana Company ntsa ‘ra sharawng/ n ra sharawng’ myit-ra me hta shinggyin ai shaloi e, Yuzana hpe n ra sharawng ai me malawng lu la nhtawm shiga sanglang hpawng ni mung galaw wa sai rai nga ai.
Sum machyi mat sai yi sun hkauna ni bai lu la na matu tara masa lamyan hku nna daw 2 hte shakut nga dingyang re lam Amyu Sha Dimokaresi N-gun (NDF) pati kawn Jinghpaw Mungdaw ningbaw Jan. Bawk Ja kawn tsun ai.
“Moi na sum mat wa sai lamu ga ni hpe bai lu la hka shakut nga ten kaw tara ni grai galai shai mat ai hpe mu lu ai. Shawng e gaw lamu ga masat buk (pe tsa) n lu yang zing kau ai zawn re ni grai law ai. Raitim ya gaw lamu ga masat buk mi n lu tim pat tim ndai yi sun bungli hpe galaw lu galaw sha ai wa hpe tang ai shaloi, Gumsan Magam kawn kaja wa galaw sha nga ai grup yin na marai 4 madi shadaw ya jang bai mail u ai; nga ai majaw 1984 ning lamu ga zing tara hkrang hte bungpre n bungpre lam hpe shingdaw let hparan jasan ai nkau hpe mu lu ai. Masing hta hkan nna shata 6 laman hkrang n shapraw yang manan na sun madu hpe shaprai kau na ngu ai hte amyu sha lamu ga akyu jashawn hkrang nhprang hpe mung matut ninghkap taw ai” nga Jinghpaw Shiga Dap de tsun ai.
Yuzana Company nga taw ai lam a majaw Hugawng Pa Lidu lam mayan na chyauman buga masha ni gaw galaw lu galaw sha na shara n nga mat ai zawn dumsu yamnga ni mat mat nhtawm sum machyi ai lam hkrum sha nga ai majaw yi sun masha ni kawn yi sun hkauna masha nhtoi shani hpyi shawn ai lam galaw ai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Hkauna mam yi ko a nga rem nna sutsu wa nga ai
谷花鱼肥农家乐
时间:2014-11-10 17:24:58 来源:德宏团结报
Mangai lado na shata man 9 hta, Lengho Hosi ginwangdo Munglai na hkaimu masha Lu Wui Leng go jahpot manap jau jau nna, tinang a hkauna pa de sa nhtom anga rim na matu hkauna na ahka sa jahkyet kau rai kyin bu nga u ai.
“Hkauna mam loi galu wa ai hte go, nga abong hkan bang dat ra sai,anga hpe hpa silau n jo ra ai, nnan do hta nga ni go hkaina na jigrong, shingtai shingko ni tam sha jang rai sai, mam pu pu wa jang go nampu ni hkrat bang ai hpe bai sha re majo, anga ndai ni hpe go hkauna mam anga ngu ai shingteng amying lu ai rai nga ai”. Lu Wui Leng nin g nga nna tsun n ga u ai.Lengho ginwang go manan masa gaja, nbung nsa ahka, aga re ni jahten shaza kau ai lam nau n nga re majo, hkauna ko rai marai rem sha ai hte tsit nsam hkai nmai ni haki sha yang grai gaja ai ginra wa rai nga ai. Shong de ko nna ndai shara na hkaimu masha ni go hkauna mam yi ko a nga rem sha ai htung nga nag ai hte maren, ndai hte ning hta, ginwang asuya ni ko nna mung ndai maga de n-gun hpaji ni jo ma ai. Daining, ginwang ting hta hkauna mam yi e a nga rem sha ai lam go mu 4.2 du nga ai mu ni hta anga kungkyin 38.5 lu la nga ai, dai hta warat nga, nga wanang ni mu 1000 jan rem nga nna, daining shata 1 ko nna shata 9 hta sha an ga tun 1347.7 rem nna, ja gumhpro lap mun 3234.48 jan lu la nga ai majo, shawa masha ni a ja gumhpro shang nhkun gaba langai wa rai sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wan hkru yang dumsa shabon ai lam
火的故事
时间:2014-02-28 00:00:00 来源:德宏团结报
Jinghpo masha ni hta nta langai ngai wan hkru ai shaloi, masha ni e share dat nna nat ya ai rai timung, shi hkrai dinghkrot hkru ai wan rai timung, kaning rai nna wan hkru ai lam hpe sagon yu nhtom, wan shachyut let dumsa shabon nga ma ai.
Wan shachyut yang langa hpun hte hka tsit re ai ni hpe lang nna shachyut chye ma ai. Dai wan go hpyen wan la ma rai yang, dumsa wa go: “Nang go nhprang wan hkru ai shaloi Ru hka pot hta kap nan ai wan rai ndai, na a madu ni hpang de bai nhtang wa su.” Ngu nna dumsa shabon mu ai. Dinghkrot wan lama rai yang go: “Nang go nhprang wan hkru ai shaloi laja hpun chyen hta kap nan ai wan rai ndai, ya nang e hpa rai no nga nga n ta?” Ngu nna wan hkru ai hkang na wan dap hpe hka de shayong shatsot dat let dumsa ma ai.
Wan shachyut yang dumsa wa go: “Ya madum wan go sum rai sa, wan hkyeng wan go moi sat da sa, majoi hpung-ya nang e kaning re ai wan mi sa du n ta?” Ngu jang wan go:“Ngai go laja pot nna sa ai re, lahkru pot nna du aire.” Ngu nna htan u ai. Ya nang go nga shara kata nna sa, shingbyi shara n nga sa, ya hkra maga de yu u, nga shi shagong chyat rai sa, pai maga de yu u, nga hkra maling hkrai pat rai sa, hpang lam de mung hka nong hkrai pat rai nit dai, shong lam de mung hka nong hkrai pat rai nit dai, ya nga shi num jon lang ai hpyen luksuk ni du ra, hka tsit lang ai hpyen mung du ra, lamun luksuk tsun jahkrit jang wan ganu go: “Ya, dumsa hkring wa e, ngai nga shara n ngai sai, shingbyi shara mung kata sa, nga na shara madun rit, sa na shara madun rit, nga shi numjon hpe mumg hkrit n ngai, hka tsit luksuk hpe mung myit n ngai.” Ngu bai htan wu ai. Dumsa wa go:“ Wan nga shara nang de n nga sai, wan sa shara nang de kata sai, wan nga shra le de she nga sai da, wan hkyeng shagong le de she pra sai da, hka mazup de taom rai sit, hka nam de hkyom ra nit, le namukdara de hkyom rai nit, long-yi de hkyom rai nit,lung-la de tomrai nit, long yi de tsim rai sit, lungla de tom rai mat nit lo, ngu nna dumsa shabom wu ai.
Shingrai dumsa wa go dumsa ngut ai hte rau wan kanu hpe grau ni ai hka , shing n rai Sin wa hka shon de shachyut kau dat u ai. Dai wan shachyut ai ten hta nta de kadai mung wan hpe n mai wut da ai. Du ni shing n rai mare kahtong a agyi salang tai ai hte mare a kanu kawa tai ai myitsu ni a nta hta wan lama hkru ai rai yang dai nta hta wan shabon ai shaloi mare ting kadai mung wan n mai wut ma ai. Gahtong masha ni a nta hta wan hkru ai rai yang go, dai hkru ai nta hta chyu sha wan nmai wut ai.
Shingrai wan shachyut ngut ai hpang wan nnan bai lu la na matu numsha Htu hte lasha Tu yan go wan gang nut nna chyi ai wan hpe she mai wut ai. Wan gang n chye gang ai gahtong hta ang yang go, kaga shara ko na wan numya hpe sa mayun matep la nhtom bang ya ai hte shachyi la ma ai.
Shingrai wan gang nut yang n shachyi lu jang go wan pai ngu ai bo hte mung nhprat shachyi la ma ai. Dai wan pai nhprat ai shaloi wan gang gang ai yan go langai hte lagai gahti galai rai nna she wan pai hpe mai nhprat ai. Marai langai mi sha lahkong lang n mai n hprat ai. Dai zon wan nnan bai tam la nna she wan bai mai wut la ma ai.
Ndai wan shachyut ai lam hta shara mi hte shara mi loi loi shai shajang nga ma ai. Rai timung dumsa ai lam go nau wa n shai shajang nga ma ai. Wan a npot gon ai maumui lam mung loi loi sha shai shajang ai rai timung, tun jkai wa ai maumui a lachyum go n shai nga ai. Ndai go ya prat du hkra Jinghpo masha ni hkan galo nga ai hte tsun hkai nga ai htung tara lam kaba langai mi rai nga ai rai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga